Dokle će Rusija i Japan biti u ratu - Sputnjik Srbija\n16:00 14.12.2016 (osveženo 16:06 14.12.2016) Preuzmite kraći link\nTokio se nada da će poseta Vladimira Putina Japanu 15. i 16. decembra biti istorijska i da će se konačno staviti tačka na višedecenijski teritorijalni spor oko Kurilskih ostrva. Doduše, kada je japanski premijer Šinzo Abe o tome govorio, nije pojasnio na koji način bi moglo da se reši ovo pitanje.\nPutin je, s druge strane, poručio da „Moskva nema teritorijalnih problema sa Tokiom“, i da je Rusija spremna da razgovara o toj temi, ali da će pokušaj Tokija da u „prvom koraku“ objavi svoj suverenitet nad Južnim Kurilima zatvoriti pregovore sa Moskvom.\nŠinzo Abe: Staviću tačku na teritorijalni spor sa Rusijom\nRuski predsednik je rekao i da Rusija želi punu normalizaciju odnosa sa Japanom, a odsustvo mirovnog dogovora između dve zemlje nazvao je anahronizmom.\nRuski eksperti, međutim, ne očekuju da će o ovom spornom pitanju biti postignut neki napredak tokom Putinove posete Japanu — u najboljem slučaju, Moskva i Tokio će se dogovoriti da nastave pregovore o mirovnom sporazumu.\nNi Rusija ni Japan neće pristati na kompromise — Putin je još u septembru jasno dao do znanja da „Moskva ne trguje svojim teritorijama“, a Tokio takođe neće popustiti.\nRuski analitičari ističu da bi uspeh predstojeće Putinove posete Japanu mogao da se sastoji u potpisivanju niza dogovora između dve zemlje, pre svega onih koji se tiču trgovinsko-ekonomske saradnje i investicionih projekata.\n„Izjava Šinza da će staviti tačku na teritorijalni spor sa Rusijom je njegova ’artiljerijska priprema‘ uoči Putinove posete i pre svega je namenjena unutrašnjem tržištu. Mislim da je sada nerealno staviti tačku na taj spor. Zamislite Šinza koji kaže Putinu: ’Dobro, zatvaramo temu, ostrva su vaša‘. Ovakva izjava bi značila kraj sjajne političke karijere japanskog premijera. Isto tako, nemoguće je zamisliti Putina koji kaže: ’Odlučili smo da vam vratimo Kurile‘“.\nRusija i Japan grade dobre odnose, Putin i Abe kao samuraji\nDakle, cilj ove posete je pre svega poboljšanje odnosa sa Japanom u ekonomskoj saradnji i učvršćivanje poslovnih veza. Ova poseta daje priliku Tokiju da oslabi zavisnost od SAD i da vodi izbalansiraniju spoljnu politiku. Mislim da Rusija i Japan neće potpisati mirovni sporazum u doglednoj budućnosti, ali to ne znači da smo u ratnom stanju sa ovom zemljom. Recimo, Rusija nema mirovni sporazum ni sa Nemačkom, ali to nije prepreka za odličnu ekonomsku saradnju. Verujem da će tokom posete Japanu Putin opet pokazati da je iskusan državnik i naravno da će se vratiti kući bez datog ijednog kvadratnog metra ruske teritorije“, kaže za Sputnjik Jurij Tavrovski, politikolog, profesor na Ruskom univerzitetu prijateljstva naroda.\nSpor Moskve i Tokija oko ovih ostrva koje je Sovjetski Savez pripojio 18. avgusta 1945, tri dana posle objave japanske kapitulacije, traje već decenijama. Zbog ovog spora, koji tinja od završetka rata, Rusija i Japan do današnjeg dana nisu potpisali mirovni sporazum. Tokio odbija da to učini dok se ostrva ne vrate pod jurisdikciju Japana, a Moskva to kategorički odbija smatrajući ostrva svojom neotuđivom teritorijom.\nOstrva Iturup, Kunašir, Šikotan i Habomai Rusi zovu „Južnim Kurilima“, a Japan svojim „severnim teritorijama“.\nRuski eksperti, međutim, ističu da su ta ostrva „istorijski deo Rusije“, i da su bila u sastavu zemlje još za vreme ruske imperije — 1745. većina Kurilskih ostrva bila su uneta u „Generalnu mapu Ruske imperije“ u Akademskom atlasu.\nLepote ruskog Dalekog istoka — Kurilska ostrva\nProblem Kurilskih ostrva nastao je i zbog neslaganja o značenju Sporazuma iz Jalte (1945), Potsdamske deklaracije (1945) i, pre svega, Sporazuma iz San Franciska (1951).\nU San Francisku je potpisan mirovni sporazum između Japana i 48 zemalja antihitlerovske koalicije, kojim se Tokio, kao poražena strana u Drugom svetskom ratu, odrekao suvereniteta nad Kurilskim ostrvima. Sovjetski Savez nije potpisao taj ugovor, tumačeći ga kao separatni sporazum vlada SAD i Japana. Kasnije su Japanci tvrdili da ta četiri sporna ostrva ne spadaju u arhipelag Kurila kojeg su se odrekli na mirovnoj konferenciji u San Francisku.\nMoskva i Tokio su 1956. obnovili diplomatske i konzularne odnose, a sovjetski lider Nikita Hruščov je tada ponudio Japancima dva ostrva — Šikotan i Habomai, nakon zaključenja mirovnog ugovora.\nUgovor je čak bio potpisan i njega su ratifikovali i Vrhovni sovjet SSSR-a i japanski parlament, ali je japanska strana odbila da ga ispunjava, a potom je i Sovjetski Savez anulirao sve dogovore u okviru ovog sporazuma.\nTokio je ovaj dokument odbacio pod uticajem SAD zahtevajući da im se vrate sva četiri ostrva po dokumentu o trgovini i granicama iz 1855. Posle japansko-američkog ugovora o bezbednosti 1960, Sovjetski Savez je anulirao obaveze preuzete Deklaracijom iz 1956. godine, ali je Rusija i kasnije u više navrata predlagala Japanu da zajednički razvijaju taj region, na šta Tokio nije pristao.\nPutin i sada smatra da u širem smislu treba poboljšati trgovinsko-ekonomske veze dveju zemalja, a da bi jedan od uslova za stvaranje poverenja između Japana i Rusije mogla biti zajednička ekonomska delatnost u Južnim Kurilima. On smatra i da bi Moskva i Tokio mogli da sarađuju i u oblasti međunarodne bezbednosti.\nPomoćnik ruskog predsednika Jurij Ušakov je rekao da bi Putin i Šinzo posle susreta mogli da objave start zajedničkih privrednih aktivnosti dveju zemalja na četiri Kurilska ostrva i precizirao je da je reč o zajedničkim ulaganjima.\nPrema njegovim rečima, trebalo bi da bude potpisano deset međudržavnih dokumenata i do petnaest komercijalnih. Takođe, planirano je da predstavnici poslovnih krugova potpišu oko 50 ugovora.\n„Rusija i Japan su na korak od toga da stave tačku na potpuno neprirodnu situaciju, kada naše zemlje već sedam decenija nemaju mirovni sporazum. Sada je dobar tajming za promene i za neke nove modalitete saradnje, na primer da zajednički rade na Kurilskim ostrvima. To ni u kojoj meri ne dovodi u pitanje suverenitet Rusije na Kurilima. Ne mislim da će pitanje pripadnosti Kurila uopšte biti pokrenuto tokom pregovora u Japanu, ali to ne znači da nema prostora za učvršćivanje odnosa u ekonomskoj i humanitarnoj sferi. Putin je u intervju za japanske medije nazvao Kinu najvećim ruskim partnerom u regionu. Trebalo bi podsetiti da Rusija i Kina imale dosta komplikovanu istoriju odnosa, sa teritorijalnim sporovima i čak i vojnim sukobom na ostrvu Damanski, u kojem su poginuli desetine vojnika. Ali uprkos svemu tome, sada su Rusija i Kina najbliže saveznice, i upravo tako bi trebalo tumačiti Putinovu poruku japanskoj javnosti“, kaže za Sputnjik ruski politikolog Vladimir Šapovalov, zamenik direktora Instituta istorije i politike moskovskog pedagoškog državnog univerziteta.\nPrema rezultatima ankete koja je sprovedena uoči Putinove posete Japanu, većina stanovnika te zemlje želi što fleksibilniji pristup rešavanju teritorijalnih sporova sa Rusijom.\nSamo 25 odsto Japanaca smatra da je u sporu sa Rusijom neophodan „čvrst pristup“ i da Rusija mora da vrati sva četiri Kurilska ostrva. Većina ispitanika, 57 odsto, podržava „fleksibilan način rešavanja problema“, dok devet odsto taj problem uopšte ne zanima.\nInače, za Rusiju ova ostrva imaju višestruki značaj, pre svega strateški, ali ne bi trebalo zaboraviti i da Moskva mora da vodi računa i o svojim građanima koji žive na ovim ostrvima — procenjuje se da na Kurilima živi oko 19.000 ljudi.\nRusi, inače, jačaju svoje prisustvo na Kurilima i grade dve vojne baze na ostrvima Iturup i Kunašir. Za Ruse je to „kapija ka Azijsko-pacifičkom regionu“. Osim toga, Kurili imaju sve resurse za razvoj industrije, ribolova i turizma.\nspor, poseta, bilateralni odnosi, Šinzo Abe, Vladimir Putin, Kurilska ostrva, Japan


ROCK POP -ROBBIE WILLIAMS - Event Profile - VolimoNet\nKoncert decenije muzičke superzvezde i najtraženije svetske pop ikone Robija Vilijamsa i definitivno stiže u Srbiju! „Pakao je nestao, raj je stigao i ja krećem na turneju“, reči su kojima je Robbie najavio planetarnu turneju i otvorio je rasprodatim koncertima u Madridu, Barseloni i Parizu! Zahvaljujući naporima organizatora i ličnoj Robijevoj želji da nastupi u Srbiji, priliku da iskuse svojevrsni „raj na zemlji“ imaće i domaća publika na koncertu u Beogradu. Kako je i zvanično potvrđeno na današnjoj konferenciji za novinare u Beogradu, organizatori ovog spektakla, Exit tim i Skymusic, uz podršku Arene Beograd i AAA Produkcije, objavili su da je i pored ponuđenih daleko nižih cena ulaznica za beogradski koncert u odnosu na druge evropske metropole, za pozitivan ishod višemesečnih pregovora bila presudna lična Robijeva želja da nastupi u našoj zemlji. Naime, cene ulaznica za beogradski koncert najniže su na celoj turneji i počinju već od 3990 dinara, odnosno oko 33 evra, što je tačno trećina prosečne cene na evropskom delu turneje! Prodaja ulaznica za prvi veliki spektakl ovog tipa posle koncerata Madonne i Rolling Stonsa, počinje od ponedeljka 6. aprila na blagajnama Eventima. Za najbrže fanove Robija Vilijamsa, samo do 9. aprila, u prodaju biće pušten i ograničen kontigent ulaznica za parter uz poklon cenu od samo 3390 dinara!\nJedinstveno harizmatični Robert Peter „Robbie“ Williams je najpopularnija svetska pop zvezda neprikosnovenog muzičkog kalibra i jedan od najprodavanijih izvođača svih vremena sa 11 albuma koji su prodati u preko 77 miliona primeraka širom sveta! Sa svega 16 godina počeo je kao član benda Take That, a polovinom devedesetih usled masivne popularnosti, odlučuje da lansira solo karijeru, što se pokazalo kao jedna od najboljih odluka u muzičkoj industriji. Njegovi albumi su redom osvajali prva mesta na britanskim i svetskim top listama, uz hitove kao što su „Feel“, „Supreme“, „Rock DJ“, „Come Undone“, „Rudebox”, „Millenium“, „Kids“, „Angels“ i brojni drugi! Do sada je osvojio neverovatnih 17 BRIT nagrada, i time postao najuspešniji muzičar otkako se dodeljuju! Williams je 2006. godine ušao i u Ginisovu knjigu rekorda sa 1,6 miliona prodatih ulaznica u jednom danu! Robbie već beleži veliki uspeh i nove rekorde svojom novom svetskom turnejom „Let Me Entertain You“ tokom koje na lično insistiranje želi da obuhvati i gradove u kojima do sada još nije nastupao. Britanske dnevne novine The Guardian ove godine dale su i najbolji opis njegove spektakularne turneje: „Ako neko ove godine pruža više zabave od Robija Vilijamsa, i spremnost da se na koncertu preda publici do kraja, voleli bismo to da vidimo“Ulaznice za spektakl na Ušću podeljene su po zonama, kao što su Parter A po ceni od 4990, odnosno Parter B od 3990 dinara, što su najjeftinije ceni na turneji i predstavljaju najveći deo ukupnog kapaciteta od 30.000 posetilaca! Fan pit ima dve zone, od 5990 dinara za 1.500 najbržih fanova, dok svega 500 najvernijih fanova imaju posebnu zonu uz pistu po kojoj hoda Williams, po ceni od 6.990 dinara, koliko koštaju najjeftinije ulaznice u Rimu, Atini ili Budimpešti! Za one koji preferiraju sedenje, na raspolaganju su ulaznice za tribine po ceni od 5.990 dinara. VIP je podeljen u dve zone i ulaz na Lounge platformu je 12.000, a mesto u Gold separeima 24.000 dinara.\nUšće Park Mapa\nROCK POP -ROBBIE WILLIAMS\nOvaj događaj ima 2 gosta.\n07. април 2015.


Besplatan pregled kičme i stopala za školarce - www.lobi-info.rs\nJovana I. 3. avgusta 2015., 17:06 4.8k Views\nPet lekara i nekoliko studenata medicine će u sredu pregledati kičme i stopala učenicima školskog uzrasta, saopšteno je iz Sekretarijata za sport i omladinu koji sprovodi ovu akciju pod nazivom „Ispravi se i vežbaj“ u saradnji sa Udruženjem za medicinu sporta Srbije.\nOvaj pregled je besplatan i preventivan a svi zainteresovani mogu da dođu na prostore Sportsko-rekreativno-poslovnog centra „Milan Gale Muškatirović“ u periodu od 10 do 13 h.\nNakon pregleda ukoliko se utvrdi da kod učenika postoji neki poremećaj ili deformitet, lekari će mu ispisati izveštaj i preporuku kome da se obrati.\nUkoliko sumnjate da vaše dete ima problem sa krivom kičmom ili ravnim stopalima ili pak, neki drugi problem, odvedite ga u sredu u sportski centar na Dorćolu. Ukoliko ne stignete ove srede, isti pregled biće organizovan 26. avgusta na otvorenom plivalištu SRC „Tašmajdan“.\nPrethodna objava ZA POHVALU: Dve godine nije izvršena eutanazija pasa u azilima na levoj obali\nSledeća objava Nepoznata osoba skočila sa Pančevačkog mosta


Merkel osudila Rusiju zbog slanja humanitarnog konvoja u Ukrajinu |\nNjemačka kancelarka Angela Merkel optužila je Rusiju “da riskira” da izazove daljnju eskalaciju sukoba na istoku Ukrajine, jer je poslala humanitarni konvoj u regiju bez odobrenja kijevskih vlasti.\nIz ureda kancelarke Merkel je saopćeno da je ona nazvala Putina u petak popodne da bi izrazila “duboku zabrinutost” zbog činjenice da je konvoj prešao ukrajinsko-rusku granicu.\nOna je također razgovarala s ukrajinskim predsjednikom Petrom Porošenkom o incidentu, pohvalivši njegovu vladu za trezvenu reakciju, prenio je Associated Press.\nMerkel je kazala da bi se trebali poduzeti svi koraci kako bi pomoć stigla do naroda, uprkos ruskim potezima, a isto treba da važi za ukrajinski humanitarni konvoj koji su blokirali proruski separatisti.\nMerkel će otputovati u Kijev u subotu da bi razgovarala s predstavnicima ukrajinskih vlasti.


Centar za socijalni rad, Sremska Mitrovica.\nCilj rada je prikaz antidiskriminatornih i antipodčinjavajućih pristupa u socijalnom radu i njihova primena u radu sa margnializovanim društvenim grupama. Manjinske grupe su deprivirane na više načina: loši stambeni i materijalni uslovi, nizak obrazovni nivo, otežan pristup uslugama u zajednici, nemogućnost regulisanja prebivališta, obezbeđivanje ličnih dokumenata i sl. Razlikuju se od većine po „količini“ moći kojom raspolažu, te su im vrlo ograničeni horizontalni i vertikalni kanali društvene pokretljivosti. Kroz pregled antidiskriminatornih i antipodčinjavajućih teorija, ukazuje se na moguće intervencije u radu sa ovim društvenim grupama. Na individualnom nivou, neophodno je osnaživati korisnike, na institucionalnom, menjati svest stručnih radnika u pravcu aktivne participacije, insistiranju na participaciji i partnerstvu korisnika u svim fazama stručnih postupaka i donošelju odluka, realizaciji zastupničkih uloga na različitim nivoima. Odsustvo primene antidiskriminativnih perspektiva može da dovede dovede do dodatne paternalizacije, razvijanje koncepta naučene bespomoćnosti, održavanja staus quo stanja i u krajnjoj instanci do još veće izolovanosti korisnika.


Obamin plan za uništenje Islamske države — Radio Velkaton : Radio Velkaton\nRadio Velkaton > Svijet > Obamin plan za uništenje Islamske države\nObamin plan za uništenje Islamske države\nAmerički predsjednik Barak Obama poručio je liderima Kongresa da ima ovlašćenja neophodna za preduzimanje akcije sa ciljem uništenja ekstremističke organizacije Islamska država, koja djeluje u Iraku i Siriji.\nObama je ovom izjavom nagovestio da Bijela kuća neće tražiti od Kongresa da glasa da bi se odobrio njegov plan, navela je agencija Rojters.\n“Predsjednik je rekao liderima da ima ovlašćenja potrebna da se preduzme akcija protiv Islamske države u skladu sa misijom koju će iznijeti u obraćanju naciji”, saopštila je Bijela kuća.\nU saopštenju se navodi da je Obama istakao da vjeruje da je “nacija jača i napori efikasniji kada predsjednik i Kongres zajednički rade na borbi protiv prijetnje po nacionalnu bezbjednost, kao što je Islamska država”.\nAgencije su ranije javile da je Obama zatražio od kongresnih lidera podršku za sveobuhvatno i potencijalno dugotrajnu vojnu kampanju sa ciljem da se poraze ekstremisti u Iraku i Siriji.\nObama je održao sastanak uoči javnog obraćanja naciji u kojem će iznijeti plan za borbu protiv ekstremističke organizacije Islamska država.\nOčekuje se da će se Obama založiti za vazdušne udare šireg obima u Iraku, a moguće i u Siriji, kao i pružanje veće podrške snagama u obje zemlje.\n“Predsednik veruje da je ovo prioritet nacionalne bezbednosti. Govoriće o rizicima sa kojima se suočavaju SAD i strategiji suprotstavljanja tim rizicima, kao i o uništenju Islamske države”, izjavio je portparol Bele kuće DŽoš Ernest.\nObama će se naciji obratiti u 21 sat po lokalnom vremenu, što je njegovo rijetko javno obraćanje u udarnom terminu.\nU tom televizijskom obraćanju, Obama će pokušati da ublaži kritike da je sporo odreagovao na napredovanje ekstremista u Siriji i Iraku, navela je agencija AFP.\nObama će govor održati dan uoči 13 godina od terorističkih napada na NJujork i Vašington, 11. septembra 2001. godine.\nPrema anketi Vašington posta i Ej-Bi-Si njuza , devet od 10 ispitanika je navelo da smatra Islamsku državu ozbiljnom prijetnjom.\nObama je pre tri dana u intervjuu za En-Bi-Si (NBC) rekao da SAD ne raspolažu informacijama o nekoj neposrednoj pretnji Islamske države po SAD, ali da je ipak ova teroristička organizacija privukla u svoje redove i neke ljude iz zapadnih zemalja, koji bi mogli neometano da uđu u SAD, što bi moglo da predstavlja ozbiljnu pretnju.\nPredsjednik SAD je tada isključio mogućnost slanja kopnenih američkih trupa u borbu u Iraku i Siriji, naglasivši da “ovo neće biti ekvivalent ratu u Iraku”, već nešto slično antiterorističkim kampanjama “u kakvima smo konstantno angažovani u posljednjih pet, šest, sedam godina”.\n“Bićemo dio jedne međunarodne koalicije, sprovodeći vazdušne napade kao podršku aktivnostima iračkih i kurdskih trupa na terenu”, naglasio je Obama.\n“Sistematski ćemo degradirati njihovu sposobnost, smanjivati teritorije koje drže i konačno ćemo ih poraziti”, rekao je Obama, misleći na Islamsku državu.\nU intervjuu Obama nije precizirao da li će odobriti vazdušne napade i u Siriji.\n“Strategija i za Irak i za Siriju je da ćemo goniti pripadnike Islamske države i njihovu imovinu gdje god da se nalaze”, kazao je on.\nObama je naglasio kako će SAD biti potrebna i saradnja sunitskih arapskih zemalja regiona, uključujući Saudijsku Arabiju, Јordan, UAE i Tursku.


Posle sedam sati pregovora, paori "pobedili"\nKonkretno rešenje o tome biće usvojeno danas. Pomoćnik ministra poljoprivrede i trgovine Miloš Milovanović je rekao novinarima, posle završetka razgovora koji su počeli sinoć oko 19 sati, a završili se noćas u dva sata, da je na sasanku otvoren put za pronalaženje rešenja koje poštuje prioritete nacionalne poljoprivredne politike.\nOn je istakao da usvojena rešenja neće anulirati već ostvarena primanja zemljoradnika, a na osnovu ranije usvojenih uredbi o dodeli subvencija u ovoj godini.\nRešenje tekućih problema u domaćem agraru se nazire "u kombinovanom premiranju po površini, ali uz obavezu da zemljoradnik mora da zasnuje poljoprivrednu proizvodnju i 'preskoči' određeni minimalan prag produktivnosti", precizirao je Milovanović.\nMaksimalna isplata subvencija po hektaru neće, prema rečima Milovanovića, biti veća od 12 hiljada dinara, a od te sume će biti odbijen iznos sredstava koji su poljoprivrednici već dobili po osnovu regresiranog dizel goriva i avansa za prolećnu setvu.\nOn je istakao da to konkretno znači da će zemljoradnici imati samo pravo na razliku, "naravno ukoliko se o svemu postigne konačan dogovor, što podrazumeva potpunu deblokadu puteva i normalizaciju saobraćaja na svim putnim pravcima."\nNa sastanku je bilo reči, kako je ukazao Milovanović, takođe i ostalim problemima koji muče domaće poljoprivrednike, uključujući i visinu poreza na dodatu vrednost i investicionu podršku, o čemu će se razgovarati na sledećem sastanku u Ministarstu poljoprivrede i trgovine.\nNa pitanje da li će biti dovoljno novca u budžetu za ovu godinu za isplatu subvencija a na osnovu predviđenog modela, Milovanović je odgovorio da je rešenje pronađeno.\nOn je rekao da zemljoradnici za sada neće odustati od blokade puteva, ali je istakao da očekuje razrešenje situacije u toku dana.


Francuska ministrica odbrane odmarala u Tunisu tokom nemira - Klix.ba\nOdbija dati ostavku Francuska ministrica odbrane odmarala u Tunisu tokom nemira\nFrancuska ministrica odbrane odmarala u Tunisu tokom nemira\n7.2.2011. u 17:29\nFrancuska ministrica odbrane Michelle Alliot-Marrie izjavila je da žali što je njen odmor u Tunisu za vrijeme nemira "šokirao javnost" ali odbija da podnese ostavku pod pritiskom političkih protivnika.\nNakon što je priznala da je putovala u Tunis privatnim avionom u vlasništvu biznismena koji je navodno blizak s rođacima zbačenog diktatora Zine El Abedina Ben Alija, socijalisti su pozvali Alliot-Marrie da podnese ostavku, prenosi AFP.\n"Jasno mi je da je moje putovanje šokiralo javnost", rekla je Alliot-Marrie u intervjuu za izdanje lista Le Parisien od ponedjeljka, dodavši da "ne dolazi u obzir" da dok je ministrica ponovo putuje privatnim avionom "pod bilo kojim uslovima".\n"Međutim ova kontroverza me ne odvraća od moje misije kao ni napadi socijalista (opozicije)", insistirala je Alliot-Marrie.\nOna je negirala da biznismen Aziz Miled ima bilo kakve veze s režimom Ben Alija i naglasila je da on ništa nije tražio zauzvrat za njen prevoz svojim avionom.\nIpak, njeni kritičari kažu da ministar mora uvijek biti iznad i izvan bilo kakvih sumnji.\nPritisci na Alliot-Marrie povećali su se u nedjelju nakon što je list Le Nouvel Observateur objavio članak u kome navodi da je ona još jednom putovala avionom istog biznismena, ovoga puta tokom odmora u decembru, kada je "ustanak" već počeo.\nOna je kazala da se prezaposleni ministri "moraju ponekad i odmarati i u tom trenutku zaborave na svoju funkciju".\n"Bila je to greška, sada mi je to jasno i duboko žalim zbog toga što sam samo obraćala pažnju na prijateljske odnose", rekla je Alliot-Marrie.\nOve kritike se pojavljuju u veoma delikatnom trenutku kada se Francuska optužuje da je sporo reagovala na proteste u Tunisu i da je bila popustljiva prema autoritarnom režimu Ben Alija.\nFrancuska je imala veoma bliske odnose s Ben Alijem tokom 23 godina njegove vlasti, ali odmah nakon što je svrgnut predsjednik, Nicolas Sarkozy je podržao proteste i odbio da mu Francuska pruži utočište.


Pandurević: Dodik je kupio izbore - Prnjavorski informativni portal\nPandurević: Dodik je kupio izbore\nČlanica Predsjedništva SDS-a i šef Kluba SDS-a u Predstavničkom domu Parlamentarne skupštine BiH Aleksandra Pandurević kazala je u razgovoru za Klix.ba kako nisu tačne tvrdnje da ne postoji konsenzus u vezi s izborom novog predsjednika SDS-a.\nČlani Predsjedništva SDS-a Aleksandra Pandurević kazala je za Klix.ba kako je Bosić bio svjestan da na njega kreću napadi režima Milorada Dodika i režimskih medija.\nIstakla je kako je Bosić uspio ujediniti stranku i u vezi s ovim pitanjem jer niko nije izašao i kazao kako njega smatra odgovornim za rezultate na lokalnim izborima.\nS obzirom na izborni poraz SNSD-a na prošlim izborima koji je bio mnogo veći od izbornog poraza SDS-a na ovogodišnjim lokalnim izborima podsjetila je da nijedan novinar u RS nije postavio pitanje da li Milorad Dodik treba otići sa čela SNSD-a.\nPodsjećamo, mediji u RS su prenijeli izjavu Božidara Vučurevića potpisujući ga kao “osnivača SDS-a u Trebinju”, a u kojoj iznosi mišljenje da “Bosić mora biti smijenjen u interesu srpskog naroda”.\nKriminalne grupe, pravosuđe i političari su uvezani kao klupko zmija\nS obzirom na to da je posljednjih godina SDS vodio umjereniju politiku i da se bavio pitanjima koja se direktno tiču građana BiH, poput borbe protiv kriminala i korupcije.


Deset tačaka optužnice zbog kojih Zmiju i njegove koljače čeka robija: Početak Tačijevog kraja zakazan za ponedeljak\nPanter - нов 6, 2020, 6:47 по подне\nSvi optuženi bili su članovi glavnog štaba terorističke OVK, izdavali naređenja za ubijanje, a i sami ubijali žrtve\nPrvo pristupanje sudu Hašima Tačija Zmije u predmetu protiv njega, Kadrija Veseljija, Redžepa Seljimija i Jakupa Krasnićija biće obavljeno 9. novembra u 15 časova, u sudnici Specijalizovanih veća Kosova u Hagu.\nKako stoji u saopštenju, optužnica protiv Hašima Tačija potvrđena je 26. oktobra, a Specijalizovano tužilaštvo uhapsilo je optuženog 5. novembra i istog dana prebačen je u pritvorski objekat Specijalizovanih veća u Hagu.\nU optužnici se Tači i vrh OVK terete po raznim vidovima krivične odgovornosti za ratne zločine i zločine protiv čovečnosti prema međunarodnom pravu. Prvo pristupanje sudu Hašima Tačija održaće se na javnoj sednici, a tokom sednice za prvo pristupanje sudu sudija za prethodni postupak proverava da li su ispoštovana prava optuženog, uključujući i njegovo pravo na pravno zastupanje, kao i da li optuženi razume optužbe za koje se tereti.\nOptužnica u 10 tačaka Tačija i ostale tereti za progon na političkoj i etničkoj osnovi, zatvaranje, nezakonito hapšenje i pritvaranje, druge nehumane postupke, okrutno postupanje, mučenje (dve tačke) i ubistva (dve tačke).\nVreme je za pravdu: Terorista Kadri Veselji najzad će da odgovara za svoja zlodela\nOtimali i zlostavljali i na jugu Srbije i u Albaniji\n- Članovi udruženog zločinačkog poduhvata sproveli su sveobuhvatne ili sistematske napade na civilno stanovništvo, koje su smatrali protivničkim, na Kosovu i područjima severne Albanije, najkasnije od marta 1998. do septembra 1999. - piše u optužnici.


Ona je podsetila da su četiri predmeta koja su pred Specijalizovanim većima u različitim etapama postupka, da će suđenje protiv bivšeg komandanta OVK Salih Mustafe započeti 15. septembra, ali i da se nada da će uskoro i drugi predmet protiv gospodina Gucatija i Haradinaja takođe otpočeti sa drugim većem.\n- Predmet protiv gospode Tačija, Veseljija, Seljimija i Krasnićija je obiman, ima deset tačaka zločina protiv čovečnosti, ratnih zločina, tako da niko ne može sa sigurnošću reći koliko će to trajati - kazala je Trandafilava za "Glas Amerike".\nŠto se tiče saradnje sa institucijama Kosova, istakla je da su do sada imali veoma dobru saradnju sa kosovskom policijom, koja je, kako je rekla, podržavala napore u hapšenju i predaji tih koji su dovedeni u pritvorsku jedinicu u Hagu.\n- Takođe tokom dozvole posete gospodinu Veseljiju iz humanitarnih razloga kada mu je omogućeno da poseti oca dok mu je otac bio bolestan i prilikom smrti njegovog oca, kosovska policija je bila veoma efikasna u pružanju podrške - rekla je Trendafilova.\nNIje upoznata da li je bilo kontakata sa srpskim institucijama, ali je rekla da se "sudije e neće ustručavati da ispune zahteve odbrane i žrtava".\nNa pitanje da li će se Specijalizovana veća baviti slučajevima koji se povezuju samo sa navodima Dika Martija, rekla je da je to" pitanje za tužioca".\nNa to što je bivši predsednik Kosova Hašim Tači tražio njeno izuzeće podsetila je da ga nije prihvatila jer, kako je rekla, pravna osnova nije bila odgovarajuća, ali je istakla da će "obezbediti sigurne, bezbedne, pravične i nepristrastne postupke i da se nada da će pravda biti sprovedena".\n- Naravno, kada kažem pravda to mogu biti osuđujuće, kao i oslobađajuće presude - istakla je ona.\nŠto se tiče konačne presude i donošenja iste, precizirala je da je uveden rok od tri meseca , ali da se mogu produžiti za još dva i u izuzetnim okolnostima i iznad toga.\n- Ali morate imati u vidu da kako bi tražili izuzetno produženje veće mora doneti javnu odluku gde svi razlozi za produženje nakon ova tri meseca, zatim ta dodatna dva meseca, ukupno 5 meseci, moraju biti obrazloženi veoma, veoma dobro, inače u suprotnom će biti kritičnih komentara i kritične ocene u pogledu sudija i poštovanja principa ekspeditivnosti - istakla je ona.\nKada je u pitanju zaštita svedoka, rekla je da postoji specijalna jedinica u okviru sekretarijata koja se svakodnevno bavi pitanjem svedoka i da svakako prate sve šta se dešavalo u prošlosti.\n- Možda, i to je samo moje nagađanje, ali moram navesti da nisam bila uključena u osnivanje naše institucije, ali verujem da su ovo imali u vidu i predsednik Kosova i visoki komesar EU kada su u razmeni pisama odlučili da se osetljivi postupci, ispitivanja svedoka i osetljivi dokumenti premeste van Kosova. Takođe da će sudska veća biti izmeštena van Kosova… možda su oni mislili o tome tokom potpisivanja ovih sporazuma i kada su ratifikovani u Skupštini Kosova, nakon toga su doneti i amandmani i donet zakon, kako bi svedoci bili dalje od mesta gde su se ti zločini navodno desili - kazala je ona.\nNa pitanje šta misli da je bio cilj objavljivanja navodnih dokumenata Specijalizovanih veća Kosova, sa imenima navodnih svedoka i drugih osoba, koja su objavili predstavnici veterana OVK na Kosovu, rekla je da je tužilac je nadležan da obavlja svoj posao kako bi ustanovili šta se desilo.\n- Šta je tužilac uradio nije poznato javnosti. Nažalost, to se desilo, ali to je nešto o čemu smo svi mi čitali u javnim izjavama specijalnog tužioca da se kancelarija obratila svedocima i da je kancelarija postupila na odgovarajući način. Time su smatrali da su odgovorili na sve zabrinutosti koje su mogle da se odnose na sigurnost i bezbednost njih i njihovih porodica. I u ovom slučaju u ime veća moram reći da će sudije sada preuzeti odgovornost čim predmeti budu pred releventnim većima i sudije se neće ustručavati da preduzmu bilo kakve zaštitne mere i naš pravni okvir predviđa korišćenje pseudonima, redigovanje imena svedoka, zatim zatvorene i privatne sesije iako je načelo saslušanja takvo da su sva saslušanja javna kako bi svi bili informisani i obavešteni. Takođe i premeštanje svedoka, a takođe u okviru sekretarijata, a nas sekretar je veoma posvećen - objasnila je ona.\nCilj tog objavljivanja može biti, kako je rekla "kako bi pokazali svedocima da su poznati ili da tužilaštvo ne radi svoj posao, ali to su stvarno samo spekulacije", a autentičnost tih dokumenata istakla da će se videti tokom suđenja koje će uskoro započeti.\n- Rekla sam da prvi predmet počinje 15. septembra, možda do kraja septembra počne i drugi predmet protiv gospodina Gucatija i gospodina Hardinaja i tada ćemo svi mi uključujuči i vas, a i mene saznati koji će biti nalazi sudskog veća. Što se tiče namera ne znam i svakako predsednica ima samo administrativnu funkciju koja se okončava imenovanjem sudija u veću, ali predsednica ne može uticati na nezavisan rad veća. Kao sudija, nikada nikome nisam dozvolila da se neko meša u moj rad, niti ja mogu to uraditi mojim kolegama, niti ću to prihvatiti - kazala je ona.\nOna je kazala da od tužilaštva zavisi da li će se baviti i slučajevima koji nisu deo izveštaja Parlamentarne Skupštine Saveta Evrope.


USPVLS: Poziv na protest penzionera 17. maja 2019. - Penzin\nUdruženje sindikata penzionisanih vojnih lica Srbije u saradnji sa Sindikatom penzionera „Nezavisnost“ i Forumom penzionera Demokratske stranke organizuje protest penzionera 17. maja 2019. godine u 11 sati na Trgu Nikole Pašića u Beogradu.\nProtest organizujemo zbog upoznavanja javnosti, predsednika Srbije, Ustavnog suda Srbije i RTS sa nezadovoljstvom zbog:\nObustave postupka Ustavnog suda Srbije, suprotno Ustavu Srbije, Zakonu o Ustavnom sudu i Poslovniku Ustavnog suda Srbije, za ocenu ustavnosti Zakona o privremenom uređivanju načina isplate penzija koje su pokrenuli Udruženje i poslanici Narodne skupštine Srbije.\nManipulacije penzionerima i javnošću od strane aktuelne vlasti i medija u vezi sa ukidanjem Zakona o privremenom uređivanju načina isplate penzija bez regulisanja naknade štete zbog njegove primene i izmena Zakona o penzijskom i invalidskom osiguranju kojima je nastavljeno neusklađivanje penzija sa rastom inflacije.\nPodržavljenja upravljanja Fondom PIO, netransparentnoj reformi penzionog sistema Srbije i njegovog urušavanja.\nNačina izveštavanja RTS o problemima diskriminacije penzionera i urušavanja Fonda PIO.\nNa sajtu Ustavnog suda Srbije je 25. aprila 2019. godine objavljeno da je: Ustavni sud Srbije na sedmoj sednici održanoj 25. 4. 2019. godine, obustavio postupak po predmetu IUz-351/2015 u kojem su objedinjeni svi predlozi narodnih poslanika i inicijative udruženja i građana za ocenu ustavnosti Zakona i saglasnosti sa opšteprihvaćenim pravilima međunarodnog prava i potpisanim međunarodnim konvencijama.\nIznenađeni smo i zaprepašteni odlukom Ustavnog suda Srbije o obustavi pokrenutih postupaka za ocenu ustavnosti Zakona o privremenom uređivanju načina isplate penzija. Većina sudija Suda nije smogla hrabrosti i stručnog digniteta da sprovedu postupak ocene ustavnosti Zakona.\nZbog ogromnog društvenog značaja i zainteresovanosti stručne javnosti i preko 850.000 oštećenih penzionera i naslednika oštećenih penzionera koji su u međuvremenu preminuli bilo je očekivano da USS sprovede postupak i analizom usklađenosti Zakona sa odredbama Ustava i međunarodnih ugovora i konvencija pravnički dokaže da je on ustavan. Sudije Ustavnog suda nisu imale hrabrosti da rade posao za koji su plaćene i za koji su se zakleli.\nIako još nismo od Ustavnog suda dobili obrazloženje odluke o obustavljanju postupka ocene ustavnosti Zakona, na osnovu analize odredbi Ustava, Zakona o Ustavnom sudu Srbije i Poslovnika o radu USS, smatramo da nije ispunjen ni jedan uslov obustave postupka predviđen članom 57. Zakona o Ustavnom sudu Srbije.\nOdlukom o obustavi postupka ocene ustavnosti Zakona koji su pokrenuli narodni poslanici, Ustavni sud je obesmislio postojanje Suda i ugrozio ustavni poredak Republike Srbije.\nSud je odbijanjem da ocenjuje ustavnost Zakona na osnovu inicijativa i ignorisanjem predloga kojim su narodni poslanici pokrenuli postupak ocene ustavnosti zakona flagrantno povredio Ustav Republike Srbije jer je propustio mogućnost da svojom odlukom obaveže Vladu Srbije da predloži i Narodnu skupštinu Srbije da donese zakon kojim bi oštećeni penzioneri i naslednici preminulih penzionera bili obeštećeni.\nOvakvo postupanje Ustavnog suda Srbije se može objasniti samo političkim uticajem aktuelne vlasti na njegov rad.\nOdlukom Ustavnog suda Srbije za obustavu postupka ocene ustavnosti Zakona nije izgubljena mogućnost obraćanja oštećenih penzionera Evropskom sudu za ljudska prava u Strazburu posle pojedinačno iskorištenih svih mogućnosti zaštite prava pred parničnim sudovima i Ustavnim sudom Srbije.\nSprovođenjem Zakona o privremenom uređivanju načina isplate penzija, oštećeno je preko 850.000 penzionera i naslednika penzionera koji su u muđuvremenu preminuli, za sumu od oko 850 miliona evra koja će biti uvećana kamatom i sudskim troškovima.\nOd 2012. do kraja 2018. godine, prema podacima Fiskalnog saveta penzije je, zbog rasta cena trebalo povećati za 26 odsto a povećane su ukupno za 8,9 odsto. Obustavom redovnog usklađivanja penzija sa rastom cena i BDP oštećeni su svi penzioneri od 20 do 25 odsto. Na takav način od penzionera je od 2012. godine oteto 4-5 milijardi evra. Medijskom larmom o smanjenju penzija prikriveno su opljačkani svi penzioneri Srbije.\nIzmenama Zakona o PIO 2014. godine, podržavljeno je upravljanje Fondom PiO zbog čega je ono netransprentno i bez većinskog uticaja predstavnika penzionera i zaposlenih na njega. Imovina Fonda je u postupcima privatizacije opljačkana jer su vlasnički udeli Fonda prodati bez odluka njegovih organa o tome. Sudski vraćene banje u vlasništvo Fonda sada se odlukom Upravnog odbora Fonda u kojem Vlada Srbije ima većinu, privatizuju.\nNekorektnim izmenama Zakona o PIO penzionerima sa 40 godina staža se trajno umanjuje penzija po 4,06 odsto za svaku godinu odlaska u penziju pre navršenih 65 godina života.\nRTS kao javni servis ne informiše javnost Srbije i penzionere o svim aspektima reforme penzijskog sistema u Srbiji čime se stavio u funkciju netransparentne politike Vlade Srbije.\nU toku protesta ćemo institucijama dostaviti svoje predloge i zahteve.\nPozivamo sve penzionere da nam se pridruže na protestu jer odnos aktuelne vlasti pokazuje da smo žrtve upravo zbog toga što smo ćutali i očekivali da se neko drugi izbori za naša prava…\nAko mogu Grci, Rumuni, Španci, Letonci mogu i penzioneri Srbije.\nNapomena: Članak je dopunjen 14. maja 2019, u 23h, pet sati nakon objavljivanja.\nTags:BeogradForum penzionera Demokratske strankeinicijativa za ocenu ustavnostiJovan Tamburićprotest penzioneraSrbijaUdruženje penzionera Srbije NezavisnostUdruženje sindikata penzionisanih vojnih lica Srbije - USPVLSUstavni sudZakon o penzijskom i invalidskom osiguranjuZakon o privremenom uređivanju načina isplate penzija


Gora je naseljena isključivo Gorancima, kojih na tom području ima oko 8.000, a čiji dalji opstanak na Kosmetu zavisi od statusa koji će ta opština dobiti, rekao je Dragaš.\nGora ispunjava sve uslove da dobije status distrikta po istom principu kao Brčko, rekao je Dragaš, dodajući da Goranci imaju pravo i potrebu da upravljaju svojom opštinom sa svim njenim specifičnostima i da će GIG zato preduzeti i "konkretne korake ovih dana".\nDistrikt Gora, kao i distrikt Brčko, ne bi narušio, nego bi, naprotiv, stabilizovao mir, a doprineo bi privrednom i kulturnom uzdizanju Goranaca, rekao je on, ocenivši da bi distrikt bio održiv, jer bi se sam finansirao i omogućio razvoj privrede.\n"Goranci kao etnička zajednica imaju pravo da budu svoji na svome", rekao je Dragaš. On je dodao da je Gorancima onemogućeno da uče na srpskom maternjem jeziku i da im se nasilno nudi bošnjački jezik, odnosno program i plan albanskih, kosovskih školskih institucija, čime se sprovodi "kulturni genocid Goranaca i nacionalna asimilacija u Bošnjake".\nGoranci su prepušteni sebi, jer nemaju nikakvu ekonomiju i ne mogu da se zaposle nigde na Kosmetu, iako Gora raspolaže prirodnim bogatstvima.\nDragaš je napomenuo da se visokokvalitetni pašnjaci nalaze na površini od oko 200 kvadratnih kilometara, da je Gora bogata lekovitim biljem, vodotokovima i uslovima za razvoj zimskog, letnjeg, zdravstvenog i lovnog turizma.\nOn je podsetio da se Gora nalazi u najjužnijem delu Kosova i prostire na oko 310 kvadratnih kilometara, da pokriva oko 66 kilometara granice Srbije sa Albanijom i Makedonijom, što znači da je u potpunosti okružena sa svih strana albanskim življem.\nPosle uspostavljanja međunarodne misije UNMIK-a i Kfora na Kosmetu pojačavan je pritisak na Gorance, a bilo je i ubistava čiji počinioci nikada nisu otkriveni, dok je jedan broj kuća Goranaca zapaljen i uzurpirani su gotovo svi stanovi Goranaca u Dragašu, podsetio je predsednik GIG.\nOn je podsetio da su kosovske vlasti 1999. dolaskom UNMIK-a Gorancima ukinule lokalnu samoupravu, koja je 26. jula 1990. konstituisana zakonom usvojenim u Skupštini Srbije, a koja je obuhvatala 19 sela naseljenih isključivo Gorancima sa sedištem u Dragašu.\nPosle 1999. godine 10.000 Goranaca je pobeglo zbog pritisaka u centralnu Srbiju, BiH i zemlje EU, rekao je Dragaš, precizirajući da Goranaca ima oko 150.000 u Gori, Srbiji i u Evropskoj Uniji i u svetu, od kojih samo u Srbiji živi 50.000.\nDragaš je naveo da se GIG ponaša državotvorno i da je njena ideja počela da se testira među diplomatama, a da je kod nekih sa kojima je u kontaktu, naišla na simpatije.\n"NE SLUŠAJTE SERVERA I OLBRAJTOVU" Dragaš pisao Bajdenu: Preporuke albanskih lobista ZAMRZNUTE U PROŠLOM VREMENU


Lenovo i Qualcomm predstavljaju prvi 5G PC2 na svetu zvani Project Limitless – Personal magazin\nSvetski lideri udružuju snage u vezi sa revolucionarnom tehnologiom predstavljenom na događaju COMPUTEX u Tajpeju\nProject Limitless je višegodišnja saradnja između kompanija Lenovo i Qualcomm, kako bi razvile novu klasu 5G povezanih PC uređaja koji su uvek uključeni, uvek povezani3 i dizajnirani za pametnija, moderna računarska iskustva. Partnerstvo i nova Snapdragon™ 8cx 5G računarska platforma će otvoriti vrata transformativnim korisničkim iskustvima i za potrošače i za preduzeća.\nPredstavljen na događaju COMPUTEX, ovaj ultra mobilni Lenovo laptop je prvi ikada sa Qualcomm Snapdragon X55 5G modemom, sposoban da se poveže izuzetno brzom 5G mrežom. Tranzicija sa 3G na 4G LTE je već transformisala način na koji ljudi koriste svoje pametne telefone; isto tako, kompanija Lenovo vidi ogroman potencijal rasta 5G mreže omogućavanjem pametnijeg, modernog računarstva kroz obećanje bržih, uvek povezanih PC uređaja3, i sveobuhvatniju povezanost i deljenje.\n„U kompaniji Lenovo ne uvodimo novine samo zarad tehnologije. Sve što radimo za cilj ima da poboljša iskustva ljudi,” rekao je Džonson Džia (Johnson Jia), viši potpredsednik i generalni direktor poslovanja sa potrošačima u sektoru Intelligent Devices Group kompanije Lenovo. „Sa stvarnom 5G mrežom u PC2 uređaju, radi se o zadovoljavanju potrebe korisnika za brzinom: brži prenos datoteka i striming u 4K, 8K i čak AR/VR; brži i kvalitetniji video četovi u pokretu; čak brži „refresh” ekrana za mobilno igranje igrica. Kada kažemo neograničena povezanost, to i mislimo – širom sveta korisnici 5G PC uređaja će uštedeti vreme, ostati produktivni, ili se zabaviti onlajn sa bilo kog mesta, u bilo koje vreme.”\nSnapdragon 8cx, najekstremniji Snapdragon ikada, podržava sveobuhvatno korisničko iskustvo i zadovoljiće potrebe izuzetno mobilnih korisnika sa multi-gigabit brzinom prenosa podataka, dugim trajanjem baterije, aplikacijama za preduzeća, i mnogim bezbednosnim funkcijama – čak i kada je reč o uređajima tankog oblika, uključujući laptopove. Uz Project Limitless, mobilni „multitaskeri” i digitalni starosedeoci će uživati u mobilnosti pametnog telefona bez WiFi mreže ili hotspota i poznatim funkcijama produktivnosti na svom PC uređaju.\nZamislite da je omogućen prevod u realnom vremenu kada razgovarate sa drugim ljudima širom sveta, gde korisnici razgovaraju na engleskom sa svojim kolegama koji pričaju mandarinski kineski. Ili, studente filma koji sarađuju onlajn dok edituju video snimak u realnom vremenu i onda postavljaju završen film gotovo momentalno. Ultra mobilni 5G laptop2 kompanije Lenovo u kombinaciji sa ultra niskom latentnošću i ekstremnim performansom Snapdragon 8cx-a, dizajniran je da učini mogućim ove, i mnoge druge zamisli.\nSledeća generacija “uvek uključene” PC povezanosti je stigla. Ostanite u toku dok kompanije Lenovo i Qualcomm nastavljaju da uzdrmavaju PC industriju sa Project Limitless koji dolazi početkom 2020. godine. Uzbuđeni smo da vidimo šta svet može uraditi sa pametnijom tehnologijom u rukama većeg broja ljudi.\nLenovo i Qualcomm predstavljaju prvi 5G PC2 na svetu zvani Project Limitless was last modified: May 30th, 2019 by Redakcija


Ana je danas iz Vrbasa iznijela srednjovjekovni mač (Foto) Ana je danas iz Vrbasa iznijela srednjovjekovni mač (Foto)\nObjavljeno: 17. 10. 2019 u 16:48h\nKako je oružje pronađeno zabodeno u kamen, javnost ga je uveliko prozvala banjalučkim „Ekskaliburom“, poznatim mitskim mačem britanskog kralja Artura.\nOvaj mač je po legendi mogao izvući samo pravi vladar, ali u Rekavicima je to danas uradila vrijedna ekipa koja se mjesecima pripremala za ovu akciju.\n“Hladno je, temperatura vode je 13 stepeni, jako je mutno, ništa se ne vidi, ali pošto smo već bili nekoliko puta na lokaciji onda nam nije bio problem snaći se pod vodom i naći mač. U srijedu smo pripremili teren, tako da smo sada imali manji dio posla, i za 15-ak minuta smo uspjeli izvući mač iz kamena” – rekla je Ćurićeva odmah po izlasku iz vode.\nZajedno sa njom, u današnjem zahtjevnom zadatku učestvovali su: Milan Rodić ronilac, Ivana Pandžić arheolog-ronilac, Boris Trninić ronilac-predsjednik “BUK”, Darko Vučić ronilac-snimatelj i Janko Vračar, muzejski savjetnik istoričar.\nTemeljno čišćenje i konzervacija mača biće rađeni u Muzeju RS, za šta je nadležan konzervator Centralnog instituta za konzervaciju u Beogradu.


Evropska unija donirala Srbiji 20 sanitetskih vozila - Humanitarni radio Kragujevac\nEvropska unija donirala Srbiji 20 sanitetskih vozila\nSanitetska vozila koje je Evropska unija donirala Srbiji predata su direktorima domova zdravlja ispred Palate “Srbija” u Beogradu.\nŠef Delegacije EU u Srbiji Sem Fabrici rekao je da je reč o 20 vozila i da je reč o široj solidarnoj pomoći koju EU pruža Srbiji od početka pandemije koronavirusa i da će vozila biti distribuirana na celoj teritoriji Srbije, tamo gde su najneophodnija.\n„Ako su vam potrebna ambulantna kola, bolje je da bude brza, opremljena i nova“, rekao je Fabrici i podsetio da je u novembru predato 12 ambulantnih vozila, te da je to znak kontinuirane pomoći koja će se nastaviti.\nOn je pozdravio način na koji Srbija sprovodi vakcinaciju i rekao da je Kovaks sistem sada uzeo maha i da se sada mogu očekivati vakcine iz tog programa i u Srbiji.\nFabrici je rekao da će primiti drugu dozu vakcine, zahvalio Srbiji što je u vakcinaciju uključila i diplomatsku zajednicu i pozvao sve da se vakcinišu.\nizvor i foto :https://rs.n1info.com/


Puna podrška portugalske vlade za pripremu Evrosonga | ESC Serbia | Evrovizija.rs\n[dropcap]V[/dropcap]lada Republike Portugalije pružiće punu (finansijsku) podršku organizaciji 63. Pesme Evrovizije. To je saopštio ministar kulture Luis Filipe Kastro Mendes, istakavši da će uz državnu, i lokalna vlast imati udela u tome.\nOn ipak nije želeo da komentariše i eventualne troškove, napominjući da će se o tome detaljnije govoriti na prvom sastanku portugalske televizije RTP i EBU 13. juna.\nPodsetimo, ranije je saopšteno da RTP planira da utroši 30 miliona evra na pripremu i organizaciju takmičenja, što je procenjen iznos na osnovu troškova organizacije Evrosonga u Kijevu. Ipak, RTP očekuje i podršku privatnih kompanija kao sponzora.\nGeneralni direktor nacionalne televizije naglasio je da će Portugalija prirediti šou prepun kvaliteta, elegancije i jednostavnosti, te da od toga neće imati korist samo RTP, već i turizam, budući da će i lokalne vlasti biti na neki način u vezi s takmičenjem. U svojoj izjavi bio je vrlo uzbuđen zbog toga što će Evrovizija ponuditi ne samo dobru zabavu i kvalitetan program za RTP, nego i celoj zemlji mogućnost da promoviše svoj turizam.\nKada je reč o gradu domaćinu, RTP je već saopštio da će prestonica Lisabon biti dom 63. Evrosonga, međutim, predsednik nacionalnog emitera Gonsalo Reis tvrdi da će ta kuća pažljivo razmotriti i analizirati sve opcije koje budu u saglasnosti sa zahtevima EBU, a to su odgovarajuća dvorana, blizina aerodroma i dobra povezanost, infrastruktura, hoteli… Gonsalo Reis je dodao da je važno da se izabere „bezbedna opcija i uvek, uvek s nacionalnim karakterom”.\nNakon što je RTP oglasio da će Lisabon biti domaćin, nekoliko drugih manjih gradova izrazilo je negodovanje zbog takve odluke, budući da se, u skladu s praksom prethodnih godina, nije sprovelo javno nadmetanje. Među tim gradovima su Gimarais, Faro i Santa Marija da Feira. Ipak, nijedan od tih gradova ne ispunjava kriterijume koje EBU postavlja organizatoru takmičenja.


Ekskurzija u Kairo iz Hurgade avionom - Egyptio Tours\nEkskurzija u Kairo iz Hurgade avionom\nod/po osobi 150€\nUživajte u kupovini na čuvenom Kan el Kalili Bazaru\nKairo je nezaobilazna destinacija za sve one koje su u poseti Egiptu jer se u njemu nalaze čuvene Piramide u Gizi, velika Sfinga i apsolutno očaravajući Egipatski muzej! Bilo da ste obožavalac istorije ili jednostavno uživate u živopisnim predelima, Kairo je mesto koje svakako treba posetiti.\nRezervišite ekskurziju u Kairo iz Hurgade i krenite u obilazak ovog fascinantnog grada u pratnji sertifikovanog egiptologa koji će biti više nego srećan da odgovori na sva vaša pitanja!\nNakon obilaska Piramida u Gizi napravićete pauzu za ručak u lokalnom restoranu u Kairu sa pogledom na Nil. Nako toga ćete posetiti čuveni Egipatski Muzej koji čuva famoznu kolekciju blaga faraona Tutankamona. Nakon toga ćete obići Kan El Kalil bazar, najpoznatiji bazar na Bliskom istoku.\nTransfer klimatizovanim vozilom\nPovratna avionska karta Hurgada-Kairo sa uključenim taksama\nVodič egiptolog na engleskom jeziku\nVreme polaska: 5:00 am\nUkupno 1x 150€ + 0x 140€\nUkupna cena 150€


Vučić: Ponudiću rešenje za Kosmet, a narod će biti vrhovni sudija\nIzvor\tTanjug\tjul 10, 2018\nANKARA - Predsednik Srbije Aleksandar Vučić je izjavio danas da će ponuditi rešenje za Kosmet, ako bude pronađeno, kao i da će se o tom predlogu izjasniti narod i biti "vrhovni sudija".\n"Za tango je potrebno dvoje, ne zavisi sve od nas, radiću svaki dan i boriću se svaki dan, da nekakvo kompromisno rešenje pronađemo. Ako ga pronađemo ponudiću ga narodu, neka narod kaže da li želi ili ne i narod će biti vrhovni sudija", rekao je Vučić odgovarajući na pitanje koliko je vremena potrebno da se pronađe rešenje za Kosovo i Metohiju.\n"Ali, u svakom slučaj, boriću se za budućnost Srbije, kao što ću se boriti za interese ne samo Srba na KiM za njihovu bezbednost, za naše crkve i manastire, ali i za interes Republike Srbije", naglasio je predsednik.\n"Posle vladavine Đilasa, Jeremića, DSS, Boška Obradovića, jer su svi zajedno vladali i upravljali Srbijom. Šta još imam da izgubim, koji deo KiM još nisu predali. Ja mislim da Srbija samo može da dobije u mnogo čemu, a vi mi recite šta je to što Srbija još može da izgubi. Gde to još nisu postavili granicu. Kod Zubinog Potoka su otvorili granični prelaz na Brnjaku, jesam li ja to uradio ili Jeremić Đilas, Obradović i DSS. Jesu li oni postavili granični prelaz na Jarinju ili ja i da li je u njihovo vreme proglašena nezavisnost Kosova ili u naše vreme. Je li u njihovo vreme bio 17. mart ili u naše vreme...", naveo je Vučić.\n"A to je, pitanje traženo od strane Jeremića, Đilasa i DSS, oni su tražili odgovor na ta pitanja, ne mi. Šta možemo još da izgubimo? Da li neko stvarno misli i veruje u njihovu priču kako je neko nešto obećao nekome na zapadu, nemojte da ste deca, oni ne mogu da se suoče sa tim da postoji neko ko će strateški da razmišlja. Ne na način na koji oni razmišljaju kao slot mašina - koliko će para da strpaju u svoje džepove i koliko od nekog drugog para mogu da uzmu".\n"Ako vam je politika da nekog optužujete, da je kriv za nešto što ste vi već izgubili i to svojom nesposobnošću da bilo šta za uzvrat dobijete za Srbiju. Mislim da je to pogrešna politika. Što se tiče legitimiteta, ja to prihvatam da su oni veoma popularni, a da ja to nisam", poručio je Vučić.\nVučić je izjavio da američka administracija po prvi put želi da čuje i srpsku stranu po pitanju Kosova i Metohije i da to nije mala stvar.\nNe bežim od pitanja, kao moji politički protivnici\nNe bežim od pitanja za razliku od mojih političkih protivnika, izjavio je u Ankari Aleksandar Vučić, i dodao da je do sada doveo deset puta više investicija, nego današnja opozicija za 12 godina njihove vlasti.\n"Neću da pobegnem od pitanja za razliku od njega. Ja od pitanja ne bežim i od ko je koga ubio, ni ko je ubio Predraga Gojkovića, ni ko je ubio Olivera Ivanovića. Neću da pobegnemo nikada, ni od čega, nikada neću da bežim iz ove zemlje, za razliku od njega, Đilasa, Jeremića, ljudi iz DSS i Obradovića, ja radim za svoju zemlju i za nju se borim", rekao je Vučić.\n"Ništa ne nude, ništa ne govore, a šta da nude i šta da kažu 'dovešćemo fabrike', a Vučić je doveo 10 puta više fabrika nego oni za 12 godina svoje vlasti", ukazao je predsednik i dodao "pri tome nismo ugasili nijednu, a oni su ih ugasili na hiljade".\n"Njihova jedina politika je 'smenićemo i pobedićemo', to je u redu, ali uvek će se postavljati pitanje šta ste vi uradili za našu zemlju, a šta sam ja uradio za našu zemlju. Samo nedostaje jedna sitnica - moraćete da pobedite na izborima, a ne na ulici, ne tako što ćete da spaljujete Skupštinu i kradete slike, da bijete nekoga, da ubijate nekoga...", podvukao je Vučić.\n"Kada se prebroje glasački listići onda su uvek pomalo iznenađeni, kao što su sinoć ili juče bili, pretpostavljam, iznenađeni u Rumenki kod Novog Sada, i u mesnim zajednicama u Bačkoj Topoli, gde je svuda bio rezultat 11:0 za SNS", rekao je Vučić.\nUpitan da prokomentariše Đilasovu nameru da donira novac za renoviranje Ustanove za decu i mlade "Sremčica", za koji je rekao da nije u dobrom stanju, Vučić kaže da "Đilas nudi 100.000 dinara, a ukrao je 100.000 evra".\n"Sada gleda kako tu malu razliku nekako da nadomesti", rekao je Vučić.\n"Ne bih odgovarao na svakog od njih ponaosob, jer sada će njih da bude 10. Obradović, Đilas i fašisti i lažni levičari, svi će da budu zajedno, i nikakav im to problem nije, kao što nije ni meni", ističe Vučić.\n« KOSOVSKA POLICIJA PRETRESA SRPSKE KUĆE Specijalci džipovima okupirali sela kod Gnjilana NE IDI DALjE – MINE Vežbe Vojske Srbije bojnim sredstvima na poligonu Mogila »\n0 # Pele 10-07-2018 20:27\nDanas postoje konkretna rešenja koja mogu da reše pitanje KiM, i koja mogu da zaštite građane u Srbiji. Problem KiM će se rešiti.\n0 # Pele 10-07-2018 20:20\nJedini predsednik koji zaista radi svoj posao savršeno i koji ima rešenje za sve probleme, pa tako i prvi put da Srbija u istoriji ima rešenje za KiM.


Dodik: Prošla godina pokazala je ranjivost naše civilizacije - Ilidza.ba I\nHome/Bosna i Hercegovina/Dodik: Prošla godina pokazala je ranjivost naše civilizacije\nPredsjedavajući Predsjedništva BiH Milorad Dodik obratio se na Samitu “17 plus jedan”, na kojem učestvuju zvaničnici Kine i 17 zemalja centralne i jugoistočne Evrope.\n– Godina 2020. pokazala nam je svu ranjivost naše civilizacije, ali i potrebu veće solidarnosti među narodima, jer samo ujedinjeni možemo da se izborimo sa svim izazovima, koje nam je donijela pandemija izazvana koronavirusom. Stoga ovom prilikom izražavam punu podršku konceptu promocije izgradnje društva zajedničke budućnosti čovječanstva, koju je predložio uvaženi predsjednik Si, kao i predloženom konceptu razvoja multilateralizma, koji za konačni cilj imaju stvaranje trajnog mira, univerzalne bezbjednosti i zajedničkog prosperiteta.\nFormat saradnje Кine i zemalja Centralne i Istočne Evrope omogućava nam da kroz otvoren, koordinisan i inovativan pristup prevaziđemo brojne poteškoće sa kojima se suočavaju naše zemlje – rekao je Dodik u obraćanju.\n– Od brojnih projekata, koje smo realizovali sa našim kineskim partnerima ili čija je realizacija u toku, posebno bih ovom prilikom izdvojio izgradnju Termoelektrane Stanari. Termoelektrana Stanari predstavlja prvi veliki infrastrukturni projekat, koji smo radili u saradnji sa Кinom, ali i prvi projekat, koji je iskoristio specijalni kredit u sklopu mehanizma saradnje 17 plus 1, a kojeg je dodjelila Кineska razvojna banka. Termoelektrana Stanari značajno je doprinjela razvoju naše ekonomije i postala je uspješan primjer saradnje sa Кinom. Ovaj projekat može poslužiti i kao model dobre prakse u okviru mehanizma 17 plus 1 – rekao je Dodik.


Novak Đoković, Australijan open i vakcina - pretnje nisu iznenađenje\n„Pretnje Đokoviću nisu iznenađenje“\nNovak Đoković, najbolji teniser sveta, osim te titule u prethodnim danima poneo je i neslavan naslov najomraženije osobe, nakon niza negativnih reakcija zvaničnika u Australiji, a sve u vezi sa predstojećim Australijan openom i uvođenjem striktnih pravila za potencijalne učesnike.\nVlasti australijske države Viktorija zahtevaju da potencijalni takmičari imaju dokaz o vakcinaciji protiv virusa korona, praktično primoravajući sportiste da to urade, što je Đoković još na početku pandemije odbacio kao mogućnost, u smislu da ne želi da bude primoran da nešto uradi.Đoković nije otkrio svoj status u nedavnoj izjavi, ali nikada nije decidno rekao da je protivnik vakcinacije, međutim njegov skeptičan stav u zapadnoj javnosti je shvaćen kao odbijanje.Niz neprimerenih i oštrih komentara australijskih zvaničnika je naveo urednika britanskog Telegrafa Olivera Brauna da apeluje na stopiranje demonizacije Đokovića.„Đoković je demonizovan kao neko ko odbija vakcine, ali postoje dve važne stvari. Prva je da on još nije razjasnio svoj status, iako postoji verovatnoća da nije primio vakcinu, on to neće reći, a pitanja o tome je ocenio kao nepristojna. Uz to, on je već preležao virus. Demonizacija Đokovića mora da prestane“, naveo je Braun.On je dalje pisao o aktuelnim okolnostima u Australiji.Zbog negativnog stava prema njemu, Đoković još nije odlučio da li će igrati na Australijan openu, ali ima plan da nastupi u Parizu, Završnom mastersu i Dejvis kupu do kraja godine.\nVlasti australijske države Viktorija zahtevaju da potencijalni takmičari imaju dokaz o vakcinaciji protiv virusa korona, praktično primoravajući sportiste da to urade, što je Đoković još na početku pandemije odbacio kao mogućnost, u smislu da ne želi da bude primoran da nešto uradi.\nĐoković nije otkrio svoj status u nedavnoj izjavi, ali nikada nije decidno rekao da je protivnik vakcinacije, međutim njegov skeptičan stav u zapadnoj javnosti je shvaćen kao odbijanje.\nNiz neprimerenih i oštrih komentara australijskih zvaničnika je naveo urednika britanskog Telegrafa Olivera Brauna da apeluje na stopiranje demonizacije Đokovića.\n„Đoković je demonizovan kao neko ko odbija vakcine, ali postoje dve važne stvari. Prva je da on još nije razjasnio svoj status, iako postoji verovatnoća da nije primio vakcinu, on to neće reći, a pitanja o tome je ocenio kao nepristojna. Uz to, on je već preležao virus. Demonizacija Đokovića mora da prestane“, naveo je Braun.\nOn je dalje pisao o aktuelnim okolnostima u Australiji.\n„Ako mislite da su potvrde o vakcinaciji neliberalne, probajte da živite na severu Australije gde oni koji se ne vakcinišu sa dve doze moraju da plate kaznu od 2.700 funti. Zato nije iznenađujuće što Đokoviću prete zabranom ulaska u zemlju, čak i u trenutku kada napada svoj 21. Grend slem“, istakao je Braun.\nZbog negativnog stava prema njemu, Đoković još nije odlučio da li će igrati na Australijan openu, ali ima plan da nastupi u Parizu, Završnom mastersu i Dejvis kupu do kraja godine.


Litvanici lako izašli na kraj sa "Ozijima" - Sportske.net\nLitvanici lako izašli na kraj sa "Ozijima"\nSelekcija vicešampiona Evrope savladala je Australiju sa 81-68.\nJoš jednom je Litvanija trijumfovala na krilima dua Kalnietis-Valančijunas.\nSamo nedelju dana pred Olimpijske igre u Riju, izabranici Jonasa Kazlauskasa deluju jako dobro.\nSavladani su Australijanci možda i lakše od očekivanog, Kalnietis je učestvovao sa 20 poena i sedam asistencija, dok je vedeta Toronto Reptorsa postigao 19 poena uz osam skokova.\nVodili su većim delom meča, a od trenutka kada su sredinom prve četvrtine poveli sa 16-6, Litvanici nisu imali većih problema da zadrže dvocifrenu prednost do kraja.\nNajveća razlika je dosegla 18 poena, početkom poslednjeg kvartala kada je bilo 64-46 za Litvance.\nU redovima Australije, koja se nalazi sa nama u grupi A na predstojećim Olimpijskim igrama u Riju, najbolji je bio Džo Ingles sa 16 poena i četiri skoka, a pratio ga je centar Detroita Eron Bejns sa 14 poena i sedam uhvaćenih lopti.\nLitvanija će se u Riju najpre takmičiti u okviru grupe B sa selekcijom domaćina, kao i sa reprezentacijama Argentine, Španije, Hrvatske i Nigerije.\nPodsetimo i da je selekcija naših komšija sinoć poražena od Argentine sa ubedljivih 19 razlike, u okviru pripremnog turnira u Kordobi.\nU Kordobi igraju i selekcija naše zemlje, kao i reprezentacija Francuske, a u međusobnom susretu su sinoć bili bolji naši momci, koji su po treći put u poslednjih mesec i po dana savladali "Trikolore".


12 Jun 2013 - analitika\nOdbor direktora Kombinata aluminijuma odbio je juče zahtjev predstavnika Vlade u tom tijelu Nebojše Dožića da se iz trezora isplati 750 hiljada eura za kupovinu električne energije koju treba vratiti u evropsku interkonekciju, piše dnevna štampa. - Ruski menadžment je još jednom pokazao nekooperativnost i glasao protiv predloga- kazao je Dožić i dodao da će sada pokušati da nađu bilo koju zakonsku varijantu da izvrše uplatu.\nPrije sjednice borda, Briselski komitet za operativno upravljanje i pouzdanost rada energetskog sistema i Evropska mreža operatora prenosnih sistema (ENTSO) produžili su KAP-u juče rok za vraćanje nelegalno potrošene struje do srijede u 14 časova. Istovremeno je parlamentarni odbor za ekonomiju usvojio predlog funkcionera Demokratskog fronta Nebojše Medojevića da se zbog krađe struje sasluša vrhovni državni tužilac.\nKAP je, od 1. oktobra do 31. decembra prošle godine strujom snabdijevao Montenegro bonus, jer je EPCG prekinula snabdijevanje zbog duga od 44 miliona eura. Od Nove godine, od kada KAP ima status nelegalnog snabjevača, CGES je zbog balansiranja sistema svakodnevno nalagao EPCG da iz svojih rezervi isporučuje struju KAP-u. EPCG je krajem februara obavijestila CGES da više ne može da obezbjeđuje 84 megavata struje dnevno za potrebe KAP-a nakon čega je električna energija fabrici isporučivana iz evropske interkonekcije.\n19 Apr 2021 Izmjenama Zakona HOPS postaje dioničarsko društvo energetikanet\n9 Apr 2021 Crna Gora od podmorskog energetskog kabla zaradila 5,5 miliona evra b92


Angela Merkel: Evropa mora da preuzme odgovornost na Balkanu\nSavezna kancelarka Angela Merkel rekla je danas u Berlinu da Nemačka namerava da u prvoj polovini 2007. godine proces određivanja statusa prati tako da on pomogne Kosovu, ali i da obezbedi da Srbija i region nastave demokratski razvoj.\nU razgovoru sa stranim novinarima akreditovanim u Berlinu, Angela Merkel je najavila da će, kada je o rešavanju pitanja Kosova i o stanju na Balkanu reč, posebna pažnja biti posvećena „uspešnoj saradnji EU i NATO, s obzirom da treba računati sa daljim prisustvom vojnih snaga u regionu“.\nNemačka 1. januara 2007. preuzima, posle Finske, šestomesečno predsedništvo Evropskom unijom (EU). Angela Merkel je istakla da u predstojećem periodu „Evropa mora da pokaže da je sposobna da preuzme odgovornost“ na Balkanu.\nPrema letos formulisanoj želji EU posle određivanja statusa Kosova, UNMIK bi trebalo da zameni misija EU sa opsežnim ovlašćenjima.\nPolitički direktor minstarstva inostranih poslova u Berlinu Mihael Ssefer je nedavno na međunarodnoj konferenciji o nemačkom predsedništvu EU rekao da će Kosovo biti „najhitniji i najteži spoljnopolitički problem tokom nemačkog predsedništva“.\nShefer je najavio da će se EU vrlo brzo posvetiti predlogu budućeg statusa koji posle izbora u Srbiji bude ponudio posrednik UN Marti Ahtisari. Istovremeno je najavio da Berlin, kada je reč o zamrlim srpsko-albanskim pregovorima o Kosovu, planira da uloži znatan posrednički napor, ali upozorio da „neće tolerisati taktiku odugovlačenja ni jedne strane“. Shefer je takođe naveo da je za Kosovo „potrebno rešenje koje će biti fer za obe strane“.


London Town (2016) - HBO Srbija\nRežiser: Derrick Borte\t 2016 | 89 minuta\nGlume: Daniel Huttlestone,\tDougray Scott,\tNatascha McElhone,\tJonathan Rhys Meyers,\tTom Hughes\nU Londonu, 1978, 15-godišnji Šej počinje da sluša The Clash da bi impresionirao devojku koja je opsednuta pank muzikom. Ubrzo, Šej počinje da sreće Džoa Stramera, pevača grupe The Clash, koji ga savetuje kako da izađe na kraj s problemima.\nOsetite muziku i energiju pank scene sedamdesetih. Kada petnaestogodišnji Šej (Danijel Hatlstoun) čuje muziku grupe The Clash prvi put, za njega je to otkrovenje koje mu otvara novi svet društvene svesti i anti-establišmentskog prkosa, svet potpuno drugačiji od onog u zabačenom predgrađu Londona. Uvučen u centar londonske pank scene, on uspostavlja dve veze koje će mu promeniti život - zaljubljuje se u Vivijan (Nel Vilijams) i pronalazi neočekivanu bliskost sa naelektrisanim frontmenom grupe The Clash, Džoom Stramerom (Džonatan Ris Majers). Potpomognut fantastičnim saundtrekom sa muzikom grupa The Clash, The Ramones i Buzzcocks, “London Town” dočarava zvuk i duh scene koja je uzdrmala svet.


Izraelska kompanija investira na Voždovcu - Gradjevinarstvo.rs\nIzraelska kompanija investira na Voždovcu\n20.04.2016. | Beoinfo\nIzraelski investitor će u Ulici vojvode Stepe na Voždovcu izgraditi stambeni kompleks od 800 stanova, saopšteno je iz opštine Voždovac.\nPredstavnici investitora izraelskih firmi „Central garden” i „Direct Capistal“ Gil Dekel, Gaj Dvorin i Mina Kalezić su predsedniku Privremenog organa opštine Voždovac Aleksandru Saviću predstavili veliki projekat koji će graditi. Oni su se interesovali, kako se navodi u saopštenju, na koji način opština Voždovac može olakšati početak i razvoj ovog projekta.\nAleksanadar Savić je izrazio zadovoljstvo što će ta investicija biti upravo na teritoriji te ošptine i dodao da je to nastavak investiranja u Voždovcu, posle postavljanja kamena temeljca kompanije „Ikea”.\n- Investitore želimo da dočekamo kao dobri domaćini i da im omogućimo da sredstva koja žele da ulože u našu opštinu, mogu da plasiraju sa što manje administrativnih procedura. Kada je u pitanju izgradnja stambenih ili komercijalnih zgrada, mi smo jedna od malobrojnih beogradskih opština koja je izvršila popis i ima evidenciju svoje javne imovine, tako da možemo da prezentujemo investitorima sa čime raspolažemo – objasnio je Savić.\nGosti iz Izraela, navodi se u saopštenju, su dobili uverenje da će imati efikasan put kroz birokratiju.\nGil Dekel je objasnio da investicija „Novi dom projekt“, vredna 150 miliona dolara, podrazumeva stambeni kompleks od 800 stanova u Ulici vojvode Stepe na Voždovcu.


Najviše žalbi na proces zapošljavanja u institucijama - Klix.ba\nDiskriminacija u BiH prisutna\n9.3.2012. u 14:56\nDiskriminacija u BiH prisutna je u gotovo svim oblastima života, a najviše žalbi na diskriminaciju odnosi se na proces zapošljavanja u institucijama vlasti, rečeno je danas na konferenciji za novinare Institucije ombudsmana za ljudska prava BiH.\nOmbudsman Ljubomir Sandić kaže da je ova institucija u 2011. godini registrovala ukupno 191 predmet koji se odnosi na diskriminaciju, što je za 41,5 posto više nego u 2010. godini.\n"Od primljenih žalbi na mobing se odnosila 41, na nacionalnu diskriminaciju 43, uznemiravanje 11, koliko i za diskriminaciju po osnovu obrazovanja, a po sedam na osnovu članstva u sindikatu, dobi i veze sa nacionalnom manjinom", naveo je Sandić.\nMeđu primljenim žalbama su i one za diskriminaciju na osnovu pola, društvenog položaja, polnog izražavanja ili orijentacije, socijalnog porijekla, mjesta prebivališta, političkog i drugog uvjerenja, te na osnovu imovnog stanja.\nNavodeći da je Institucija ombudsmana u 2011. godini razmatrala ukupno 273 žalbe na diskriminaciju, uključujući i žalbe iz prethodnih godina, Sandić je rekao da je procedura za 128 žalbi završena i da je za 26 slučajeva u kojima je utvrđeno da postoji diskriminacija izdata preporuka za njeno otklanjanje.\nMobing je bio najčešći osnov za diskriminaciju i utvrđen je u sedam slučajeva za koje je izdata preporuka.\n"Od izdatih 26 preporuka šest je realizovano, dvije djelimično, u sedam slučajeva ostvarena je saradnja sa kršiocem zakona, pet je bez odgovora i šest nije realizovano", precizirao je Sandić.\n"Institucija ombudsmana nije represivni, već preventivni mehanizam", istakla je predsjedavajuća Institucijom ombudsmana Nives Jukić, konstatujući da su najčešći slučajevi diskriminacije tamo gdje se ljudi ne smiju obratiti za zaštitu.\nPrema riječima ombudsmana Jasminke Džumhur, trend rasta slučajeva diskriminacije ukazuje na pogoršanje kulture odnosa u BiH.\nOna je upozorila da za dvije godine od usvajanja Zakona o zabrani diskriminacije u BiH nisu razvijeni mehanizmi za primjenu zakona, te da su sudski postupci u ovim slučajevima dugi i da iscrpljuju stranke.


Rojters i Idžipter: Pronađeni ostaci egipatskog aviona\nOsvježeno 19. maj/svibanj, 2016.\nČlanovi porodica na aerodromu u Kairu\nOstaci nestalog egipatskog putničkog aviona nađeni su u Egejskom moru, u blizini grčkog ostrva Karpatos, jugozapadno od Rodosa, objavila je avio kompanija Idžipter na Tviteru.\n"Ministarstvo za civilno vazduhoplovstvo je dobilo pismo Ministarstva spoljnih poslova Egipta koje je potvrdilo da su nađeni ostaci aviona na letu MS804 (Pariz-Kairo)", objavio je Idžipter, dodavši da na moru plutaju "pojasevi za spsavanje i komadi plastike", prenela je agencija AFP.\nPrethodno je istu vest objavio Rojters.\nGrčki zvaničnici ranije su rekli da su tokom potrage u južnom delu Sredozemnog mora uočena dva plutajuća objekta, oko 80 kilometara južno od ostrva.\nFrancusko državno tužilaštvo saopštilo je u četvrtak da je pokrenulo istragu povodom nestanka aviona kompanije "Idžipter", koji je noćas nestao iznad Mediterana.\nTužilaštvo naglašava da se "u ovom trenutku nijedna pretpostavka ne smatra verovatnijom od druge i da nijedna zasad nije isključena".\nIstovremeno, egipatske bezbednosne vlasti, istražujući mogućnost da je pad aviona posledica terorizma, obavljaju bezbednosnu proveru putnika kako bi utvrdili da li je neko od njih bio povezan sa ekstremistima.\nAvion egipatske kompanije Idžipter sa 66 putnika i članova posade leteo je na liniji Pariz-Kairo, kad je u sredu uveče nestao iznad Sredozemnog mora.\nLet aviona MS804\nKompanija je saopštila da je avion nestao rano u četvrtak ujutro sa radara iznad Mediteranskog mora.\nOna navodi da je avion nestao 16 kilometara pošto je ušao u egipatski prostor u 2.45 rano po lokalnom vremenu, prenosi AFP.


Donald Tramp je počeo borbu protiv "ekonomske agresije Kine". Protiv kineske robe će biti uvedene carine, na šta će Peking uvesti recipročne mere. Bela kuća je već izdala saopštenje o uvođenju carina na uvoz gvožđa i aluminijuma. Eksperti smatraju da Rusija može da ima koristi od američko-kineske razmene "ljubaznosti".\nAvioni italijanske vojske, koji su juče probili zvučni zid, izazvali su paniku nad severnom Italijom od alpskog područja Val d'Aoste do Bergama.\nSojuz uspešno lansiran, nosi loptu koja će se koristiti na SP u Rusiji\nSvemirski brod Sojuz MS-08 sa posadom koju čine trojica astronauta, lansiran je u orbitu sa kosmodroma Bajkonur u Kazahstanu i kreće se ka Međunarodnoj svemirskoj stanici (MSS), izjavio je predstavnik ruske državne korporacije Roskosmos.\nPodignuta Optuznica, SARKOZI ZAVAPIO PRED SUDOM: Od života ste mi napravili pakao!\nKatalonci biraju predsednika\nBarselona -- Danas se održava glasanje za novog predsednika španske pokrajine Katalonije.\nPao avion britanske akrobatske grupe\nLondon -- Avion akrobatske grupe britanskog ratnog vazduhoplovstva "Crvene strele" srušio se u utorak u blizini baze "Veli" u Velsu. Inženjer poginuo, pilot povređen.\nPeru: Zaplenjena 1,5 tona kokaina namenjenog Evropi\nLima -- Policija Perua zaplenila je 1,5 tone kokaina koji je trebalo da krene za Evropu u jednom kamionu koji je prevozio kontejnere, javile su vlasti.\nRusija blokirala sastanak Saveta bezbednosti UN\nRusija je blokirala kao "neosnovan" sastanak Saveta bezbednosti UN, koji je trebalo da bude posvećen situaciji u Siriji kad je reč o ljudskim pravima


Uslovi života stanara u pritvorskoj jedinici Haškog tribunala u Ševeningenu ne mogu se meriti ni sa jednim zatvorom u svetu\nHag : Sve je lepo, al, zatvor je zatvor\nOdržavanje lične higijene u Ševeningenu je veoma važno. Svaka ćelija ima tuš i toaletni deo. Od svih pritvorenika se očekuje da stalno održavaju ličnu higijenu i da im odeća i prostor budu čisti i uredni\nBEOGRAD - U pritvorskoj jedinici Haškog tribunala u Ševeningenu trenutno boravi 62 pritvorenika. Među njima su jedan bivši šef države (Slobodan Milošević), jedan bivši premijer, ministri unutrašnjih poslova ...\nZdravko Čolić ugostio Glas uoči velikog koncerta na stadionu "Zrinski" u Mostaru\nMoja čarolija je dar prirode\nSvakim danom sve više sam oduševljen svojom devojčicom.Una je slatka i zahtevna, ali i toliko nemirna. Ponosan sam na nju - kaže Zdravko\nZdravko je uvek isti. Sasvim je normalan i nije zahtevan. U principu, njegovi "rituali" pred koncert nisu komplikovani. Ne voli baš kad mu publika ili prijatelji ulaze neposredno uoči koncerta ...\nNajnoviji u nizu napada dogodio se juče ujutru, kada je autobus kojim su Srbi iz severnog dela Kosovske Mitrovice išli na groblje u južni deo tog grada, povodom Zadušnica. Grupa Albanaca kamenovala ...\nSrđan Đurić traži da se predsednik SCG "snažno založi" u zemlji i EU\nPotrebna podrška Marovića\nBEOGRAD - Vlada Srbije očekuje od predsednika državne zajednice Svetozara Marovića da "snažno založi svoj autoritet i u zemlji i u Evropskoj uniji" kako bi svi državljani Crne Gore mogli da glasaju na eventualnom referendumu, izjavio je danas šef vladine kancelarije za saradnju s medijima Srđan Đurić, prenosi Beta.\n- Radi se o odbrani osnovnog ljudskog i demokratskog prava i tim je pre neophodna ..\nTužbe najavili i Živković i Poreska uprava\nNIŠ - Medijski rat bivšeg premijera Zorana Živkovića, koji govori u ime nevladine organizacije "Milenijum", i Regionalnog centra Poreske uprave u Nišu, čiji je direktor Radan Ilić, za sada je bez odjeka u Vladi Srbije i Ministarstvu finansija, ali se rasplamsava na lokalnom nivou.\nDemantujući Živkovićeve tvrdnje sa konferencije za novinare održane u sredu ...


Radio Tivat | Zlatni jubilej Bokeljske noći i u Kotoru\n28 сеп Zlatni jubilej Bokeljske noći i u Kotoru\nPosted at 19:58h in Kultura\tby\tweb master\nU okviru „Dana evropske kulturne baštine“, zlatni jubilej – 50 godina pjesme „Bokeljska noć“ autorke Maje Perfiljeve biće obilježen prigodnim programom koji će sjutra u 20 sati biti organizovan u velikoj sali Kulturnog centra „Nikola Đurković“.\nPored autorke u programu će učestvovati hor Srednje muzičke škole „Vida Matjan“, Anja Miljenović, Anita Popović, Marko Prentić, klape „Incanto“ i „Bisernice Boke“ i Gradska muzika Kotor.\n„Svakog septembra 50 država potpisnica Evropske konvencije o kulturi uključeno je u obilježavanje manifestacije Dani evropske baštine – zajedničke inicijative Savjeta Evrope i Evropske komisije. Cilj manifestacije, koju Crna Gora organizuje već devet godina, jeste da se kroz nove interaktivne metode, kulturna baština približi i učini dostupnom široj javnosti ističući jedinstvo raznolikosti zajedničkog evropskog nasljeđa. U skladu sa evropskom praksom, Crna Gora se 2016. godine pridružila inicijativi obilježavanja manifestacije sa temom Kulturna baština i lokalne zajednice.\nProgram je organizovan pod pokroviteljstvom Ministarstva kulture Crne Gore“ – stoji u najavi organizatora – Kulturnog centra.


SNS: “Opozicija kritikuje radi kritike, bez argumenata” – GRAD Kruševac\nNaslovna » Politika » SNS: “Opozicija kritikuje radi kritike, bez argumenata”\n– Performansi opozicije baziraju se na tome da nešto blokiraju, da negde upadaju, da nešto usporavaju i nazaduju. Kako ne shvataju da normalnu i pristojnu Srbiju mogu da impresiraju jedino radom i dobrotom, a ne bahatošću i bezobrazlukom – poručio je na konferenciji za novinare član Saveta za informisanje Srpske napredne stranke u Kruševcu, Zoran Tomić\n– Nije problem da dok neko radi da drugi kritikuje, ali da barem bude konstruktivan u tome. Nažalost, opozicija u Srbiji pa i na lokalu pravi od svega promaju nakon čega ih uglavnom zaboli glava – kazao je Tomić.\nU redovima opozicije, kako je rekao, postoje ljudi koji imaju znanje i energiju, ali su „zarobljeni egom i nesposobnošću njihovih vođa koji su već viđena lica u politici i pokušavaju na svaki način da se dokopaju vlasti“.\n– Opozicioni lideri i na nacionalnom i na lokalnom nivou svoja saopštenja baziraju na tome da kritikuju sve što se radi, kritika radi kritike, bez argumenata. Performansi im se baziraju na tome da nešto blokiraju, negde upadaju, da nešto usporavaju i nazaduju. Kako ne shvataju da normalnu i pristojnu Srbiju mogu da impresioniraju radom i dobrotom, a ne bahatošću i bezobrazlukom – poručio je Tomić.\nOn je na konferenciji za novinare pokazao i postere koje navodno opozicija postavlja na svojim fejsbuk stranicama, sa fotomontiranim fotografijama na način da se SNS ismeje, ponizi, uvredi, poistoveti sa fašistima.\n– Ovakve fotogarfija najviše govore o njihovim autorima. Da li oni misle da će ovakvim posterima da pridobiju glas građana – zapitao se Tomić.\nKomentarišiću plakat na kome se građani pozivaju na bojkot izbora, Tomić je kazao da je bojkot možda i najbolja solucija za opoziciju da se, kako je rekao, ne brukaju na izborima promilima glasova koje će ovakvom kampanjom ostvariti\nTomić je kazao i to da je evidentno da je SNS tokom proteklih sedam godina dosta toga uradila, te da je će sve ono što je postignuto samo dodatno osnažiti ovu vlast da radi još bolje i predanije. Podsetio je da su, između ostalog, u toku završni radovi u Kanicovoj ulici u Panjevcu, naselju koje će nakon mnogo godina dobiti svoju prvu asfaltiranu ulicu, da se u selu Ribare radi na izgradnji obale kod crkve svete Trojice, da radovi u Toplani naperduju planiranom dinamikom i da se očekuje da će naredna grejna sezona početi bez većih problema.\n- Performansi opozicije baziraju se na tome da nešto blokiraju, da negde upadaju, da nešto usporavaju i nazaduju. Kako ne shvataju da normalnu i pristojnu Srbiju mogu da impresiraju jedino radom i dobrotom, a ne bahatošću i bezobrazlukom - poručio je na konferenciji za novinare član Saveta za informisanje Srpske napredne stranke u Kruševcu, Zoran Tomić - Nije problem da dok neko radi da drugi kritikuje, ali da barem bude konstruktivan u tome. Nažalost, opozicija u Srbiji pa i na lokalu pravi od svega promaju nakon čega ih uglavnom zaboli glava - kazao je Tomić. U redovima opozicije, kako je rekao,…\nRejting korisnika 4.12 ( 39 glasova)\nbojkot konferencija opozicija sns tomić\t2019-09-25\nTag : bojkot konferencija opozicija sns tomić\nPrethodni : U Kruševcu održana sednica Predsedništa Udruženja urbanista Srbije\nSledeći : Sutra otvaranje Kruševac Shopping Parka na starom Aerodromu\n12. maja 2021., 07:43\nNaši gimnazijalci u Petnici\nPritvor za Trsteničanina osumnjičenog da je pretukao majku


Vesti online / Vesti / Srbija / Albanski lobisti daju milione da dođu do Trampa\nAlbanski lobisti daju milione da dođu do Trampa\nAlbanski lobisti ne žale milione kako bi i novu Trampovu administraciju pridobili kao i Klintonovu i Obaminu, zato je krajnje vreme da i Srbija razmisli o svom uticaju u SAD, smatraju analitičari.\nDžejms Matis sa Donaldom Trampom\nPolitička izjava novog ministra odbrane SAD Džejms Matisa da bi pre smanjenja broja američkih vojnika na Kosovu kosovske snage morale dobiti mandat da formiraju vojsku, dokaz je da će Albanci imati saveznike i u novoj američkoj administraciji. Naime, nepuna tri meseca pošto su u Prištini sa žalošću dočekali poraz Hilari Klinton i pobedu Donalda Trampa na američkim predsedničkim izborima, sada slave prvu poruku novih zvaničnika SAD.\nAko se ima u vidu da je nedavno i francuski sud postupio politički i pustio Ramuša Haradinaja da se brani sa slobode po optužnici iz Srbije, može se ponovo govoriti o jakom uticaju albanskog lobija širom sveta, a pogotovo u SAD.\nUz Bedžeta Pacolija, albanskog milionera koji se najviše založio za Haradinajevu slobodu, bitnu ulogu na svetskom političkom nebu igra i američko krilo albanskih lobista.\n* Lažna vest je da Tramp traži Vojsku Kosova\n* Novi biznis na Kosovu: Tramp pravi Tačiju vojsku!\nReč je, najpre, o njujorškom biznismenu Heriju Bajraktariju koji se još 2007. godine javno i otvoreno hvalio da je svojim novcem i uticajem lobirao za priznavanje Kosova. U poslednje vreme, biznismen koji je milionsko bogatstvo stekao trgovinom nekretninama na Istočnoj obali SAD, bavio se pitanjima demarkacije Kosova sa "susedima" i Zajednicom srpskih opština, odnosno odlaganjem njenog formiranja, pišu kosovski mediji.\nDrugi bitan igrač u SAD je svakako i nekadašnji čelnik partije "Samoopredeljenje" Fljorin Krasnići. Krasnići, koji je do bogatstva došao trgujući oružjem u SAD, snažno je podržavao borbu za nezavisnost Kosova, a nakon što je ona praktično izborena, vratio se u domovinu i okušao sreću u politici. Postao je vlasnik "Kosova Steel Group", nekadašnje "Zastavine" fabrike auto-delova.\nDr Neven Cvetićanin sa Instituta za društvene studije objašnjava zbog čega Albanci sa Kosova imaju takav uticaj u Americi.\n- Albanski lobisti su finansijski moćni još od devedesetih godina, kada su započeli projekat nezavisnog Kosova. Što je najbitnije, pragmatični su, pa se lako prilagode kako demokratskoj, tako i republikanskoj administraciji, odnosno kako Klintonovom i Obaminom, tako i Trampovom kabinetu - ističe Cvetićanin i dodaje da albanski lobisti neće žaliti novca ni sada.\nKako kaže, Srbija još ima šansu da iskoristi "istorijski momenat u svetu koji se događa jednom u 100 godina".\n- Trampovoj administraciji je trenutno primaran odnos sa velikim silama kao što su Rusija i Kina, odnosno kriza na Bliskom istoku, dok će se prema Balkanu vladati u zavisnosti pre svega od ovdašnjih državnih rukovodstva i lobističkih grupa, tako da još ima prostora za Srbiju, Republiku Srpsku i Crnu Goru da se pozicioniraju. U narednih šest meseci će se znati ko je ostvario kakav uticaj u Americi, a Albanci su vrlo ažurni. Ako želi da se bavi ozbiljnim lobiranjem u SAD, Srbija bi trebalo da izdvoji više od milion dolara godišnje, ali to bi joj se na kraju isplatilo - kaže Cvetićanin.\nPolitički analitičar iz Vašingtona Obrad Kesić nedavno je za "Blic" naglasio da albanski lobi u SAD funkcioniše na dva nivoa.\n- Jedan čine albanske zajednice, a drugi američke diplomate. U ovom drugom postoji nekoliko grupa koje se bave lobiranjem u korist Albanaca. Jedna od najznačajnijih figura u tim grupama je bivši kongresmen Džozef - Džo Diogardi, kao i njegov kolega Eliot Engl. Oni su lobirali i prema Haškom tribunalu, prenosili instrukcije kako bi trebalo da sudije gledaju na određena suđenja, uticali da pojedini okrivljeni dobiju lakše ili teže kazne - objašnjava Kesić.\nInteres za pranjem prošlosti\nLobiranje nije vezano isključivo za novac, već i za interes, smatra Kesić.\n- Znamo kakva je bila američka politika u poslednjih 20 godina. Oni su odredili jednog krivca za ratove na Balkanu i sada im je potrebno da se ta verzija iznova potvrđuje u presudama i politici. Imaju sopstveni interes da operu prošlost - naglašava Kesić.\nKosovski analitičari: Nema promena\nKosovski analitičar Aljbinot Maljoku uveren je da se politika SAD prema Kosovu neće mnogo menjati.\n- Podrška iz SAD, a posebno administracije pod predsednikom Donaldom Trampom je dobrodošla. Međutim, oružane snage Kosova su prevashodno interes Kosova. Suštinski se neće promeniti politika SAD pod Trampom, ali neće biti ni ista. To će se osetiti svuda, pa i na Balkanu, ali neće biti tolikih promena kao, na primer, prema zemljama Bliskog istoka - ističe Maljoku.\nSRBIJA Trampovo pismo "dozvaće pameti" Prištinu?\nSRBIJA Mediji: Molitveni doručak test za kosovske lidere\nSRBIJA Priprema "finala": Zašto Amerikanci traže slogu Albanaca?\nSRBIJA "Kako Albanci regrutuju Srbe u vojsku"\nSreda 01.02.2017. 00:28\na zašto bi srpski lopovski političari davali milione za lobiranje kad puno više vole da te milione trpaju u vlastite džepove? to je tradicija u srbiji.


Novosadski OrganicNet predstavlja Srbiju na Slush konferenciji\nNovosadski OrganicNet predstavlja Srbiju na Slush konferenciji u Helsinkiju\nMarko Mudrinić 21. 10. 2016.\nKao pobednik lokalnog takmičenja Slush 2016, novosadski OrganicNet imaće priliku da predstavi Srbiju na međunarodnoj startap konferenciji koja okuplja kompanije iz čitavog sveta, krajem godine u Helsinkiju. Pobednički timovi imaju priliku da predstave svoju ideju potencijalnim investitorima, ali i da rade sa izabranim mentorima na daljem razvoju svojih biznisa.\nOrganicNet interkompanijski je startap iza kojeg stoji novosadska kompanija Eton Digital, a koji svojim korisnicima nudi širok izbor organskog voća i povrća koje je moguće poručiti direktno putem Interneta. Razoj servisa podržala je i Evropska unija, bespovratnim grantom u visini od 134.000 evra namenjenim za podsticaj poljoprivrede.\nDomaći startap u Helsinki ide kao pobednik lokalnog Slush 2016. takmičenja iza kojeg stoje Inovacioni Fond i Ministarstvo spoljnih poslova Finske. Osvojivši prvo mesto u Srbiji, OrganicNet predstavljaće našu zemlju na konferenciji koja će ugostiti timove iz još 20 drugih zemalja među kojima se nalaze Brazil, Kina, Indija, Meksiko, Južna Afrika, Nepal, Pakistan:\nStartapi su se takmičili za kvalifikaciju u program Impact Accelerator koji organizuje Slush konferencija, u okviru kojeg će imati priliku da rade sa mentorima i stručnjacima, unaprede svoje veštine i znanje i umreže se sa potencijalnim partnerima i investitorima.\nSvake godine Slush konferencija okupi i po nekoliko hiljada posetilaca iz čitavog sveta.\nIz OrganicNet-a kažu da je ove godine fokus takmičenja bio na predstavljanju projekata i ideja koje nude originalna i održiva rešenja za globalna goruća pitanja, te na taj način doprinose poboljšanju načina života i zaštiti životne sredine. Priliku da radi sa mentorima, ali i da pitch-uje svoju ideju investitorima, novosadski tim imaće od 22. novembra do 2. decembra 2016. godine u okviru Impact Accelerator programa koji se održava uporedno sa Slush konferencijom.


Subotica: Demokratija na trgovima - #PočeloJe\nSubotica: Demokratija na trgovima\nNekoliko desetina Subotičana okupilo se u utorak na protestu #1od5miliona, koji od ove nedelje ima drugačiju formu. Naime, protest će u Subotici nadalje i nositi naziv #1od5miliona – Otvoreni mikrofon, i održavaće se na različitim lokacijama u gradu sa ciljem promovisanja otvorenog razgovora među građanima i podsticanja da iskažu razloge svog nezadovoljstva.\nFokus okupljanja u narednim nedeljama biće lokalni problemi, ali i insistiranje na dva dosadašnja osnovna zahteva, a to su fer i pošteni izbori i sloboda medija.\nGrađani okupljeni na Trgu slobode ovog utorka imali su priliku da se obrate svojim sugrađanima javno ili da svoje primedbe i sugestije ubace u “Crnu kutiju”. Na kraju okupljanja pročitane su poruke iz kutije, a među njima su se našli i izrazi nezadovoljstva, ali i sugestije za organizatore protesta.\n„Najviše mi smetaju bahatost i pritisci lokalnih funkcionera. Takođe, kultura u javnom životu se svela na kafiće i okupljanja vlastodržaca. Zaposleni po javnim preduzećima i javnim službama trpe velike pritiske ako ne žele da postupaju po naredbama nezakonitim i nelegitimnim.“, jedna je od poruka nezadovoljnih Subotičana.\nOrganizatori su se zahvalili građanima na aktivnom učešću istakavši nadu da će ono u naradnom periodu biti još veće. Oni su pozvali sugrađane da se okupe i sledeće nedelje uz poruku : “Izborimo se zajedno za naš grad!”


Sporazum o saradnji između Univerziteta "Ćirila i Metodija" iz Trnave (Slovačka) i BLC – Banja Luka College\nSporazum o saradnji između Univerziteta "Ćirila i Metodija" iz Trnave (Slovačka) i BLC\nDatum 17. Juna 2008.\nU utorak 17.06.2008. u 14.00 časova u amfiteatru 2 Banja Luka College-a potpisan je ugovor o naučno tehničkoj saradnji između BLC-a sa jedne strane i Univerziteta Ćiril i Metodije iz Slovačke, sa druge strane.\nČinu potpisivanja bili su prisutni Ministri obrazovanja BiH i Republike Srpske Sredoje Nović i Antun Kasipović, Rektor Univerziteta u Banja Luci Stanko Stanić, kao i dekani i profesori sa državnih i privatnih fakulteta, te drugi uvaženi gosti.\nPre samog čina potpisivanja, u amfiteatru 1, sa početkom u 12 časova, Milan Filo, uspesni biznismen i vanredni profesor Karlovog Univerziteta iz Praga održao je prigodno predavanje.\nIstoga dana, u 16.00 časova, u Banskom dvoru, a povodom svečanosti potpisivanja sporazuma između nase dve visokoskolske institucije, Miroslav Lajčak, Visoki Predstavnik za BiH, održao je studentima i profesorima Banja Luka Collega javno predavanje na temu: “BiH na putu evropskih integracija.\n17. Juna 2008.\nNovosti za studente


U pucnjavi na Sokocu ranjena dvojica članova SNSD-a\nPortparolka Centra javne bezbednosti Istočno Sarajevo Danka Tešić izjavila je agenciji Beta da je tom Centru noćas oko 2.00 stigla prijava iz MUP-a Kantona Sarajevo da su zamenik načelnika opštine Sokolac u RS u BiH Mirko Čolović i novoimenovani direktor šumskog gazdinstva "Romanija" iz tog mesta Bojan Tošić primljeni u bolnicu Koševo u Sarajevu, zbog povreda nanetih vatrenim oružjem.\n"Prema ovlašćenju dežurnog tužioca, policija preduzima istražne radnje kako bi se utvrdile okolnosti pod kojima je došlo do upotrebe vatrenog oružja. Prema prvim informacijama, incident se desio u jednoj porodičnoj kući na Sokocu kada je, najverovatnije, jedan od dvojice povređenih upotrebio oružje i tom prilikom povredio sebe i drugu osobu", navela je Tešićeva.\nPrema dosadašnjim informacijama, u incidentu su učestvovali samo Čolović i Tošić, dodala je Tešićeva.\nPortparolka Kliničkog centra u Sarajevu Biljana Jandić potvrdila je novinarima da su iza ponoći u ovu bolnicu primljeni Čolović i Tošić, navodeći da je Čolović ranjen u potkolenicu i da je imao povrede šake, dok je Tošić ranjen u petu leve noge.\nOna je navela da su posle ukazane pomoći otpušteni iz bolnice. Čolović i Tošić su funkcioneri vladajućeg Saveza nezavisnih socijaldemokrata (SNSD).


30. 03. 2016. Spajić pokazao da su policajci spremni za sve izazove\nMinistar unutrašnjih poslova Republike Srbije dr Nebojša Stefanović istakao je danas da zlatna medalja koju je na svetskom ultramaratonu osvojio pripadnik Specijalne antiterorističke jedinice Jovica Spajić pokazuje da su pripadnici Ministarstva spremni da odgovore na sve izazove i postignu izvanredne rezultate.\nMinistar Stefanović, koji se sa ministrom sporta i omladine Vanjom Udovičićem sastao sa Spajićem, rekao je da će se policija truditi da takvim sportistima pomogne, da ih nagradi i da zajedno sa njima pokaže da su obuka, posvećenosti i rad nešto što je karakteristično za srpsku policiju.\nJovica Spajić, kako je naveo Stafanović, napravio je nešto što je za obične ljude nezamislivo, za šest dana istrčao je 702 kilometra.\n„Trudićemo se da ovakve rezultate postižemo u svim oblastima našeg rada“, rekao je Stefanović koji je zahvalio Spajiću i svim pripadnicima SAJ-a što, kroz ovakve rezultate u sportu, obuku i izdržljivost pokazuju da su pripadnici policije spremni da odgovore na sve izazove i da postignu izvaredne rezultate.\nMinistar Udovičić istakao je da Srbija mora da promoviše prave vrednosti i da pokaže koliki značaj imaju sportisti, pripadnici policije, u kreiranju ambijenta koji za sve građane Srbije treba bude ponos i zvezda vodilja.\n„Moramo da promovišemo prave vrednosti, treba da iskazujemo uspehe koje prave svi naši sportisti, prvenstveno pripadnici MUP-a, koji prave izvanredne rezultate. Želimo da predstavimo sportiste koji treba da budu pravi primer kada je reč o psihičko – fizičkoj pripremi i koji treba da budu idoli novim sportistima i mladim ljudima u Srbiji“, rekao je Udovičić.\nOn je zahvalio ministru Stefanoviću što je prepoznao značaj sporta i ulaganja u sport u policiji.\n„Pripadnici Ministarstva unutrašnjih poslova lojalnošću, pravim vrednostima, odgovornošću prema građanima i državi, rade ono u šta su uvereni od prvog dana kada su pristupili policiji i zbog toga im zahvaljujem, jer su uvek bili prvi i u požarima, poplavama i svim onim negativnim pojavama koje se događaju“, dodao je Udovičić.\nZahvalivši ministru i komandantu SAJ-a na podršci, Jovica Spajić naglasio je da će se truditi da i dalje ponašanjem i ostvarenim rezultatima dostojno prezentuje Republiku Srbiju, srpsku kulturu, tradiciju, običaje, istoriju, i sve ono što Srbija jeste.\n„Sledeći poduhvati su mi obaveza da na pravi način dostojno, svim srcem dam i poslednji atom snage, ako treba, da opet obradujem našu naciju sa dobrim rezultatima“, dodao je Spajić.\nJovica Spajić osvojio je zlatnu medalju na svetskom ultramaratonu održanom u Atini od 13. do 19. marta, gde je pretrčao 702 kilometra. Trka je trajala šest dana neprekidnog trčanja.


Ples za treće doba u našem gradu - RTV Santos\nZa najstarije sugrađane sinoć je u našem gradu u Gerontološkom centru, organizovan čas plesa pod nazivom Ples za treće doba. Profesionalni plesači iz Plesnog kluba Vračar iz Beograda podučavali su najstarije sugrađane pod pokroviteljstvom kompanije Wiener Staditische osiguranja u okviru projekta „Ples za treće doba“.\nCilj projekta je da unapredi kvalitet života najstarijih građana naše zemlje i obogati njihovu svakodnevnicu, tako što će im omogućiti da nauče nešto novo, kao i da se dobro zabave.Na ovaj način kompanija Wiener Städtische osiguranje, koja već 15 godina uspešno posluje u Srbiji, želi da nastavi dobru praksu društveno odgovornog poslovanja i pomogne najugroženijim članovima našeg društva.\n„Naišli smo na izuzetnu saradnju sa rukovodstvom Gerontološkog centra u Zrenjaninu i drago nam je što je Zrenjanin prvi u Srbiji, u kojem Wiener Städtische osiguranje, u saradnji sa Plesnim klubom „Vračar“ sprovodi ovaj projekat. Cilj naše kompanije je da uvek pomaže zajednicu u kojoj posluje, da osim osiguranja, što je osnova naše delatnosti, pokažemo i onu drugu, humaniju stranu i tako pomognemo najugroženijim članovima našeg društva. Već mesec dana ovde se održavaju časovi plesa, Zrenjanici uživaju u nečem novom i interesantnom, što je uostalom i bio naš cilj od samog starta“, izjavio je Miloš Cicmil, korporativni PR menadžer Wiener Städtische osiguranja.\n„Ples nije samo razonoda i igra, on je veoma značajan, naročito za polaznike u ovom starosnom dobu. Njegovo pozitivno dejstvo na zdravlje ljudi je i naučno dokazano. Trudili smo se da Zrenjanincima prenesemo osnove plesa, da ih naučimo nekim novim igrama i podsetimo na neke korake koje su možda zaboravili. Na ovaj način želimo da ih razonodimo, zabavimo i da im pokažemo da kao najstariji i najzaslužniji članovi našeg društva, zaslužuju posebnu pažnju“, istakao je Nikola Mandić iz Plesnog kluba „Vračar“.\nWiener Städtische osiguranje i Plesni klub „Vračar“ projekat „Ples za treće doba“ pokrenuli su ove godina, a cilj je da pored Zrenjanina, projekat časova plesa za starije i odrasle osobe obuhvati što više gradova u Srbiji.\nPrethodnoIN MEMORIAM: NIKOLA DŽOKI KOVAČEVIĆ\nSledećeVinarija Vinum na Festivalu vina u Aviv Parku


Budvanska rivijera za otpremnine dala 465.000 EUR, a radnicima smanjili plate - Vijesti | Radio Televizija Budva - Budva Crna Gora\nRadio Budva Live: Djavoli - Dok tebe ljubim\nBudvanska rivijera nikada nije objavila tačne podatke o astronomskim otpremninama za rukovodeći i kadar blizak DPS-u iz te hotelske grupe\nHotelska grupa “Budvanska rivijera” prošle godine podijelila je skoro pola miliona eura za otpremnine, da bi ove godine u januaru uzela kredit od dva i po miliona eura za likvidnost, odnosno, da bi izmirivala redovne obaveze.\nTo je navedeno u izvještaju nezavisnog revizora koji će se naći na skupštini akcionara ove državne kompanije. Sjednica je zakazana za 17. jun.\nOva hotelska grupa je na otpremnine potrošila prošle godine 465 hiljada eura što je deset puta više nego u uporednom godišnjem periodu.\nKompanija je u 2020. godini, kako piše u izvještaju o finansijskom poslovanju, imala 412 zaposlenih, a godinu ranije 599 radnika. To je smanjenje broja zaposlenih za 32 odsto.\nO astronomskim otpremnima, koje su u protekloj deceniji davane rukovodećim i kadrovima bliskim DPS-u, mediji su u više navrata pisali, a nikada nijesu objavljivane tačne cifre koliko je koji od direktora ili službenika, koji su odlazili iz ove kompanije, a potom nerijetko se zapošljavali u opštinskim i državnim firmama, dobijao.\nTroškovi rada, kako piše u izvještaju revizora, bili su za 40 odsto manji nego 2019. godine, ali je stavka za otpremnine, u izbornoj godini, bila jedino desetostruko uvećana.\nKredit na pet godina\nRevizori navode da je “Budvanska rivijera” bila prinuđena da zbog likvidnosti u januaru ove godine uzme kredit od dva i po million eura od NLB banke za koji se obavezala da će ga vratiti za pet godina, ali je grejs period 12 mjeseci.\nDa je minula godina bila izuzetno loša za ovu hotelsku kompaniju svjedoči izvještaj o poslovanju za prošlu godinu koji je dostavila Upravi prihoda po kome je ostvarila minus od 9,1 miliona eura što je 703 odsto manje nego godinu ranije kada je neto dobit bila 1,13 miliona.\nZbog ovog gubitka neraspoređena dobit je sada ušla u minus od 4,2 miliona eura, pa je potrebno donijeti odluku o pokriću gubitka. Na kraju 2019. godine neraspoređena dobit je bila u plusu i iznosila je šest miliona eura.\nKoliko su loši rezultati poslovanja govori podatak iz finanijskog izvještaja da je kompanija za godinu imala pad prihoda od 87 odsto, odnosno, sa 21,95 miliona u 2019. na 2,96 miliona u prošloj godini.\nIz “Budvanske rivijere” su nedavno za “Vijesti” kazali da su prvi put od 2003. godine ima poslovni gubitak i bili u situaciji čiji izazov je bio nesavladiv.\n“Tako je bilans stanja na kraju prošle turističke godine imao za rezultat gubitak od devet miliona”, kazali su u “Budvanskoj rivijeri”.\nLikvidnost su, kako su rekli, sačuvali zahvaljujući akumuliranoj dobiti iz prethodnih godina, uz dodatne mjere štednje, smanjenje fiksnih troškova, reduciranje zarada. Prekinut je investicioni zamah od skoro 40 miliona eura iz prethodnih godina...\nRashodi su u prošloj godini bili 12,25 miliona i niži su za 46 odsto u odnosu na godinu ranije kada su bili 20,77 miliona.\nNa skupštini akcionara treba da bude imenovan novi odbor direktora kompanije, dok će kadrovi DPS-a i SD-a, predstavnici državnog kapitala, koji su godinama unazad rukovodili ovom kompanijom biti razriješeni.\nGodinama unazad dva rukovodeća mjesta u ovoj kompaniji predsjednika odbora direktora i izvršenog direktora pripadalo je kadrovima DPS-a, uglavnom iz Budve. Aktuleni predsjednik odbora direktora je Saša Radović, a izvršni direktor Katarina Kažanegra.\nBivši drugi čovjek DPS-a, a sada osuđeni šef kriminalne grupe u bjekstvu Svetozar Marović dugo godina je bio na mjestu predsjednika borda direktora.\nVlada u ovoj kompaniji ima 41,6 odsto kapitala, ali sa Fondom PIO koji posjeduje 12,8 odsto i Zavodom za zapošljavanje od 4,2 odsto, država ukupno kontroliše 58,6 odsto akcija.\n“MK grupa” Miodraga Kostića sada ima oko 27 odsto akcija preko AIK banka sa 19,8 odsto akcija i “Tendexon limiteda” sa 7,3 odsto. “MK grupa” je prije nekoliko dana povećala svoj udio za 12 odsto akcija koje je kupila od “Stratexa”. “Merkur trgovina” iz Novog Sada, dio poslovne grupe “Preston holding” srbijanskog biznismena Davora Milićevića, tada je kupila od “Stratexa” 3,2 odsto akcija.\nInvestitor i vlasnik “Strateks grupe” Nil Emilfarb tada je prodao 15 odsto akcija “Budvanske rivijere” za 7,9 miliona eura, navodeći da je odluku o izlasku donio “nakon mnogo iznevjerenih dogovora, rokova i neisplaćenih dividendi”.\nDo sada su predstavnici državnog kapitala u Odboru direktora bili Saša Radović, Petar Ivković i Ratko Vukotić, dok je predstavnica kapitala “Stratex grupe” bila Milena Spahić, a “MK grupe” Vladimir Sekulić.\nKoliko su loši rezultati poslovanja “Budvanske rivijere” govori podatak iz finansijskog izvještaja da je kompanija za godinu imala pad prihoda od 87 odsto, odnosno, sa 21,95 miliona u 2019. na 2,96 miliona u prošloj godini.\nGodinama unazad dva rukovodeća mjesta u ovoj kompaniji (predsjednik odbora direktora i izvršeni direktor) pripadala su kadrovima DPS-a, uglavnom iz Budve.